Air Kencing ‘Berdarah’ Sebab Makan Buah Naga? Doktor Jelaskan…

Anda perasan tak selepas memakan buah naga, najis berubah warna menjadi merah sewaktu ‘melepaskan hajat’ di tandas. Adakah buah naga menyebabkan air kencing berdarah? Jangan salah anggap kerana buah ini tidak menyebabkan pendarahan pada air kencing dan najis. Ia selamat untuk dimakan.
Melalui perkongsian ilmu dari Doktor Zubaidi Haji Ahmad, buah naga yang berwarna merah kaya dengan sejenis pigment yang dikenali sebagai betalains. Ia menyebabkan air kencing malah najis berwarna merah. Malah, buah naga juga kaya dengan nutrien yang bagus untuk kesihatan.

Baca juga: “Tahu Membohong Je Kerja Kau..”- Ini Tanda Seseorang Alami Bohong Patologi
BAHAYA MAKAN BUAH NAGA?

Ada peserta Kelab Sihat yang bertanya kenapa air kencing mereka berwarna merah setelah memakan buah naga. Adakah buah naga menyebabkan air kencing berdarah?

Buah naga adalah sejenis buah tropikal daripada beberapa jenis pokok kaktus yang berasal daripada Amerika Selatan. Nama lain bagi buah ini ialah pir strawberi, buah kaktus, pitaya, pitahaya, atau kaktus orkid. Dua spesies yang sering ditanam secara komersial ialah Hylocereus undatus (isi putih) dan Hylocereus polyrhizus (isi merah).
Gambar hiasan: Google.com.
Buah naga yang berwarna merah kerana kaya dengan sejenis pigment yang dikenali sebagai betalains. Ia menyebabkan air kencing malah najis kita berwarna merah.
Jadi warna merah itu bukanlah darah. Jadi memakan buah naga tidak menyebabkan pendarahan pada air kencing dan najis. Ia selamat untuk dimakan.
Buah naga mengandungi sejumlah nutrien yang bagus untuk kesihatan. Ia juga merupakan sumber zat besi, magnesium dan serat.
FAKTA NUTRISI HIDANGAN 100GRAM BUAH NAGA
Berikut adalah fakta nutrisi untuk hidangan 100 gram buah ini:

Kalori: 61
Protein: 1.1 gram
Lemak: 0 gram
Karbohidrat: 15 gram
Serat: 3 gram
Vitamin C: 3% daripada RDI
Besi: 4% daripada RDI
Magnesium: 10% daripada RDI (RDI: Requirement Daily Intake)

Dengan kandungan kalori yang rendah dan kaya dengan antioksidan dan serat, menjadikannya sesuai dimakan bagi mereka yang mahu menurunkan berat badan dan mengawal gula.
Menurut USDA, buah naga kaya dengan serat, lycopene, dan vitamin larut air seperti karoten, vitamin C dan vitamin B niasin dan riboflavin. Ia juga kaya dengan mineral seperti magnesium, kalsium, fosforus, besi, dan natrium.
KEBAIKAN DARI BUAH NAGA
Gambar hiasan: Google.com.
1. MELAMBATKAN PROSES PENUAAN
Antioksida yang banyak dalam buah naga dapat membantu mengekalkan awet muda dan menyebabkan kulit yang menjadi anjal dan lembut. Antioksida juga bertindak melawan radikal bebas yang menjadi punca kerosakan sel dan penyakit kronik.
2. MENCEGAH KANSER
Buah naga kaya dengan vitamin C, lycopene dan karotene yang bertindak sebagai agen anti kanser, terutama kanser postat, payudara dan colon.
3. KESIHATAN JANTUNG
Ia mengurangkan paras kolesterol yang ‘jahat’ dan meningkatkan paras kolesterol yang ‘baik”. Di samping itu buah ini mampu mengurangkan risiko serangan jantung dan mencegah masalah tekanan darah tinggi.
4. KENCING MANIS
Ia mampu menstabilkan paras gula kerana mempunyai serat yang tinggi buah naga . Ia juga tidak menyebabkan peningkatan gula secara mendadak kerana nilai GI 50.
5. PENGHADAMAN
Ia mengandungi serat yang dapat membantu melancarkan sistem penghadaman tubuh dan mengurangkan masalah sembelit.
6. MENINGKATKAN IMUNITI TUBUH
Ia mengandungi vitamin dan garam mineral yang tinggi seperti vitamin c, B1, B2, B3, kalsium, phosphorus, zat besi, protine dan niacin membantu untuk meningkatkan paras imuniti tubuh badan.
7. TULANG YANG KUAT
Ia mengandungi mineral kalsium yang tinggi dan bagus untuk tulang yang kuat.
Kesimpulannya, buah naga bagus dimakan dan disertakan dalam hidangan. Dengan mengambil buah ini, beserta penjagaan makanan secara keseluruhan dan aktiviti fizikal yang mencukupi, kita akan bertambah sihat. Insya Allah.
Semoga bermanfaat.
Sumber: Facebook Dr Zubaidi Hj Ahmad


‘Air Ketuban Boleh Pecah Bila-Bila Masa’- Ini Apa Si Ibu Perlu Lakukan Bila Panik!

“Ish, ni air apa ni? Air ketuban pecah ke? Apa nak buat ni… Macam mana nak tahu tanda pecah ketuban?”
Ramai yang panik dan tersilap membezakan air ketuban dengan air kencing. Dengar macam kelakar, tapi sebenarnya pada minggu-minggu akhir kehamilan, ibu akan mengalami sedikit masalah untuk mengawal pundi kencing. Maka, air kencing mungkin akan meleleh tanpa anda sedari. Jadi, bagaimana nak bezakan dan apa yang perlu si ibu lakukan? Berikut merupakan cara untuk anda bezakan antara air ketuban dan air kencing.

Baca juga: Tak Boleh Ke Pakai Inai Ketika Mengandung? Doktor Kongsi Info Ramai Terlepas Pandang!
AIR KETUBAN BOLEH PECAH BILA-BILA MASA

Bila ada lubang pada kantung ni – air ketuban boleh bocor. Kalau ada lubang kecil somewhere sepanjang kantung tu, air akan turun sedikit demi sedikit. This fluid will trickle down – mak mak akan rasa macam ehhh kenapa basah je seluar dalam ni? Eh, aku terkencing ke?

Remember, this fluid adalah jernih dan takda bau, so boleh bezakan dengan air kencing. Bila lubang terjadi kat bahagian depan baby( kepala ) – air ketuban boleh turun laju seolah-olah macam hujan lebat. The typical description is gush of warm fluid till wet your sarong/kain/panties.
Keadaan ni a bit dramatic dan biasa nampak kat TV/drama. Small pocket of water yang terkumpul di kepala baby, so bila bocor, pressure dari kepala baby and sometimes pressure from uterine contraction boleh menolak more air ketuban keluar dan banjir laaa lantai dengan air ketuban.
Kekadang ada bunyi ‘pop’ followed by trickle of water, then tetiba air mengalir deras sehingga wet your panties/underwear.
APA KENA BUAT BILA AIR KETUBAN PECAH?

So pesanan saya, bila pecah air ketuban;
1) Tengok pukul berapa leaking – inform this time to your Dr.
2) Evaluate the colour – normal air ketuban colour jernih dan kekadang campur darah sikit memberikan colour pink ( this is true once a woman in labour ). Also note if colour air ketuban colour hijau atau brown – this one indicate baby dah berak kat dalam.
3)Pakai pad – monitor your leaking and colour. Kat pad juga boleh tengok colour air tu
4) See your Dr. Jangan tanya saya kat fb/instagram/twitter nak buat apa.
*Some babies prefer nak keluar sejurus sahaja air ketuban pecah. Some not. So bila dah lebih 24 jam baby tak keluar lagi in a term pregnancy- Dr akan advice untuk induce untuk reduce risk of infection.
*Sometimes Dr pecahkan air ketuban ( Artificially rupture of membrane ) as part of induction process ataupun untuk percepatkan proses bersalin.
Sumber: Twitter @DrMuhammadIzzat


Ibu Lahirkan Bayi Dalam Kereta Dek Air Ketuban Pecah Tiba-tiba

Macam tidak percaya, senangnya dia bersalin!
Bila air ketuban pecah
Selepas menonton video ini, kami rasa sangat kagum dengan ibu ini yang bernama Lesia Pettijohn. Beliau bersama suami sedang dalam perjalanan ke hospital untuk bersalin. Tiba-tiba, air ketuban pecah dan bermulah episod Lesia Pettijon menjerit dalam kereta.

Suami Lesia Pettijohn, Jonathan, merakam keseluruhan detik bermakna ini menggunakan GoPro tanpa memberhentikan kereta.
[AMARAN: Video ini walaupun tidak lucah, ia ada mendedahkan aurat. Jika tidak selesa, sila jangan tonton]

Sumber: YouTube


Air Ketuban Boleh Pecah Bila-Bila Masa, Ini Apa Yang Ibu Kena Buat. Jangan Panik!

Bayi dalam rahim dikelilingi oleh air ketuban yang merupakan sejenis kantung. Air ini berfungsi untuk menyerap hentakan, melindungi bayi dan membolehkan mereka bergerak bebas.
Bila ada lubang pada kantung, ia akan menyebabkan air ketuban bocor. Kalau ada lubang kecil di kantung, air akan turun sedikit demi sediki dan ibu akan rasa basah seperti terkencing.

Baca juga: Elak Gigi Cepat Rosak & Ngilu, Doktor Kongsi Tips Untuk Ibu Hamil Praktikkan
INI APA YANG IBU KENA BUAT BILA AIR KETUBAN PECAH

Untuk membezakan air ketuban dan air kencing adalah air ketuban tidak berbau dan jernih. Bila air ketuban berlubang di bahagian hadapan kepala bayi, ia akan membuatkan air keluar secara laju seperti hujan lebat.

Keadaan ini akan menyebabkan kain atau seluar ibu basah seperti yang sering ditayangkan dalam drama. Selain itu, bunyi ‘pop’ juga akan berlaku sebelum air mengalir deras.
Jadi, bila air ketuban pecah anda kena:
1. Tengok pukul berapa bocor dan beritahu doktor.
2. Tentukan warna air ketuban. Ini kerana air ketuban normal adalah jernih dan kadangkala bercampur sedikit darah yang menjadikannya bertukar warna pink.
3. Sekiranya air ketuban berwarna hijau atau coklat, ini bermakna bayi dah membuang air besar.
4. Pakai pad untuk memantau warna air ketuban.
Terus berjumpa doktor sekiranya air ketuban pecah secara tiba-tiba. Jangan biarkan kerana ada bayi yang nak keluar sejurus sahaja pecah.
Jika lebih 24 jam bayi tidak dikeluarkan, risiko jangkitan kuman akan lebih tinggi. Ada juga doktor memilih untuk memecahkan air ketuban untuk mempercepatkan proses bersalin.
Semoga artikel ini memberi manfaat kepada bakal ibu di luar sana.
Baca juga: Alamak! Makan Pati Ikan Haruan Selepas Bersalin Czer Boleh Jadi Punca Pelekatan Tisu?
Sumber: Twitter Dr Muhammad Izzat


Waswas Cecair Yang Keluar Air Mani atau Air Mazi & Perlu Ke Mandi Wajib? Ini Penjelasannya!

Boleh jadi seseorang wanita itu berasa waswas apabila melihat cecair yang keluar dari kemaluannya sama ada air mani ke air mazi. Jadi, perlukah dia mandi wajib?
Melalui penjelasan yang dibuat di laman Maktabah Al Bakri, individu tersebut wajib mandi sekiranya ia adalah air mani. Sebaliknya pula untuk air mazi, maka hanya perlu dicuci bersih dan jika dalam keadaan berwuduk perlu mengambil semula kerana sudah terbatal.

Bagaimana pula, sekiranya anda waswas? Anda ada pilihan ketiga. Bagaimana pula nak tahu perbezaannya? Jom baca untuk tahu dengan lebih lanjut!
Soalan: Ini 10 Kesalahan Dalam Solat Yang Mungkin Terlepas Pandang, Mari Betulkan!

AIR MANI KE AIR MAZI, WASWAS TAK DAPAT DIBEZAKAN

Soalan:
Assalamualaikum w.b.t. Jika seorang wanita waswas terhadap air atau cecair yang keluar sama ada air mani atau tidak, dan mengambil jalan untuk mandi wajib adakah memadai? Mohon pencerahan mengenai perkara ini. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Sebelum menjawab persoalan di atas, kita hendaklah mengetahui bahawa antara sebab yang mewajibkan seseorang itu untuk mandi ialah janabah. Makna asal janabah ialah jauh. Janabah juga bermaksud air mani yang terpancut atau persetubuhan.
Oleh itu, orang yang berjunub ialah orang yang tidak suci disebabkan keluarnya air mani atau bersetubuh. Ia dinamakan sebagai junub kerana orang yang berjanabah itu menjauhkan diri daripada mendirikan solat selama mana dia berkeadaan demikian.
Perkataan junub digunakan untuk umum, sama ada untuk lelaki atau perempuan, dan sama ada untuk seorang atau ramai.
SESEORANG DIANGGAP JUNUB KERANA 2 PERKARA
Seseorang itu dianggap sebagai telah berjunub disebabkan oleh dua perkara:

Keluar air mani sama ada dalam kalangan lelaki atau perempuan dengan apa-apa sebab sekalipun sama ada dengan bermimpi, bercumbuan, melihat seseorang dengan berahi atau berkhayal.
Bersetubuh sekalipun tidak keluar air mani.[1]

TIDAK PASTI AIR YANG KELUAR; AIR MANI ATAU BUKAN
Terdapat beberapa tanda yang dinyatakan oleh para ulama yang menunjukan bahawa ia ialah air mani. Maka, ia wajib ke atas sesiapa yang ada salah satu daripada tanda-tanda ini untuk mandi wajib, tidak kira sama ada lelaki mahupun perempuan.
TANDA-TANDANYA IALAH:

Ia keluar dengan rasa lazat dan kepuasan syahwat.
Ia keluar secara memancut.
Mempunyai bau seperti tepung yang diuli apabila ia basah atau berbau hanyir seperti bau putih telur jika ia kering.

Walau bagaimanapun, perlu diberi perhatian juga bahawa bukanlah tanda air mani itu mesti bewarna putih, keluarnya dengan diiringi lembiknya zakar atau rasa lemah. Akan tetapi, ia hanyalah perkara yang menunjukan kebiasaannya begitu.
BERASA WASWAS SAMA ADA AIR MANI ATAU AIR MAZI SESEORANG ITU PERLU…
Oleh itu, sekiranya perempuan tersebut tidak pasti atau waswas terhadap air yang keluar sama ada air mani ataupun air mazi selepas beronani, atau tidak terdapatnya sebarang rasa dan tanda-tanda lain yang menunjukan bahawa air maninya telah pun keluar.
Dalam kes ini, perempuan tersebut diberi pilihan sama ada cenderung untuk menganggapnya sebagai air mani atau air mazi.

Sekiranya dia cenderung untuk menganggapnya sebagai air mani, maka wajib ke atasnya untuk mandi.
Jika dia cenderung untuk menganggapnya sebagai air mazi, maka wuduknya telah terbatal dan perlu membasuhnya.

Akan tetapi, adalah lebih baik (afdhal) untuk dia menghimpunkan kedua-duanya sekali iaitu mandi wajib dan membasuh bahagian yang terkena air tadi.[2]
Bahkan pilihan ketiga ini adalah lebih selamat (ahwat) dan keluar daripada khilaf.
KESIMPULANNYA

Berdasarkan kepada perbahasan dan perbincangan di atas, jelaslah bahawa seorang perempuan itu jika ragu-ragu terhadap air yang keluar dari farajnya sama ada air mani ataupun tidak.
Maka, dalam hal ini dia perlulah melihat kepada tanda-tanda yang menunjukkan kepada keluarnya air mani berdasarkan:

warna air tersebut
perasaan ketika keluarnya air itu
cara keluarnya
sebab keluarnya dan lain-lain

Jika tanda-tanda itu menunjukkan kepada air mani, maka ia dikira sebagai air mani dan wajib ke atasnya untuk mandi. Jika tidak, maka ia dikira sebagai air mazi — yakni bukan air mani — dan hanya perlu membasuhnya.
Namun, jika dia tetap juga tidak dapat memastikannya, maka kami berpendapat bahawa menghimpunkan kedua-duanya adalah lebih baik. Yakni mandi wajib dan membasuh bahagian yang terkena air tadi — dengan mengambil kira kedua-dua kebarangkalian iaitu sama ada air mani atau air mazi — kerana ia adalah pendapat yang lebih selamat dan keluar daripada khilaf.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Sumber: Maktabah Al Bakri


Air Nasi Boleh Ganti Susu Ibu? Ini 4 Kelebihannya Yang Anda Kena Tahu!

“Awak kena amalkan beri anak air nasi,barulah boleh rawat demam anak tu..”
“Air nasi? Tak pernah pula saya dengar”

APA ITU AIR NASI?
http://www.weeklyhealthylife.com/
Kalau anda pernah dengar tentang petua orang dahulu, mesti anda pernah dengar tentang kebaikan air nasi kan? Air nasi atau juga dikenali sebagai air beras atau air didihan beras ini adalah berasal dari air rebusan beras putih yang separuh masak. Mungkin petua ini agak normal bagi mereka yang selalu mengamalkan gaya hidup tradisional, namun bagi ibubapa yang lebih hidup dalam keadaan moden, anda akan berpendapat bahawa cara ini agak pelik.

http://playfulbeautiful.com/

Disebabkan arus teknologi dengan adanya susu formula, lama-kelamaan pendekatan menggunakan air nasi ini makin ditinggalkan. Walaubagaimanapun, untuk pengetahuan anda air nasi masih boleh diberikan kepada bayi sebagai makanan tambahan selepas anak sudah menyusu susu ibu atau susu formula selama 6 bulan.
KEBAIKAN AIR NASI UNTUK BAYI
1. MERAWAT CIRIT-BIRIT
http://www.newkidscenter.com/
Untuk pengetahuan anda, ternyata air nasi amat sesuai untuk dijadikan sebagai penyembuh kepada cirit-birit. Normal dalam kalangan bayi atau anak yang masih kecil untuk mengalami masalah cirit-birit, salah satu kaedah rawatan adalah dengan memberi air nasi kepada mereka. Air beras membantu merawat sakit perut yang ringan dan juga membantu mengurangkan pengeluaran najis mereka. Cuba beri air beras ini kepada anak sebelum mencuba sebarang jenis ubatan lain.
2. RAWAT EKZEMA
baby.stayhealthyblog.com
Tahukah anda air nasi dapat membantu untuk merawat ekzema? Ekzema adalah kondisi kulit yang kering, gatal dan kemerah-merahan yang sering terjadi kepada bayi atau anak kecil. Salah satu cara untuk merawatnya adalah dengan menggunakan air nasi. Ibubapa hanya perlu campur dua cawan air nasi ke dalam air mandian anak. Ternyata, air nasi dapat mengurangkan kesan gatal dan menghilangkan tompok merak pada kulit.
3. MENURUNKAN SUHU DEMAM
www.youtube.com
Bukan itu sahaja, air nasi juga dapat menurunkan suhu badan ketika demam tau! Apa yang anda perlu lakukan adalah dengan masukkan 2-3 cawan air dan rebus hingga nasi separuh masak. Selepas itu, gunakan air nasi tersebut sebagai minuman kepada anak yang tengah demam. Insyaallah, suhu panas tersebut akan turun secara perlahan-lahan.
4. MEMBEKALKAN TENAGA
sg.theasianparent.com
Bukan sahaja dapat merawat pelbagai jenis penyakit, malah air nasi juga mampu untuk membekalkan tenaga untuk anak-anak! Kerap memberi air nasi kepada bayi mampu untuk membekalkan tenaga dan memberi kandungan karbohidrat yang cukup kepada bayi. Bukan itu sahaja, air nasi lebih mudah dihadam oleh bayi dan melancarkan proses penghadaman.
BUKAN PENGGANTI SUSU IBU
www.workingmother.com
Namun, perlu diingatkan kepada anda bahawa air nasi ini bukanlah sebagai pengganti kepada susu ibu atau susu formula. Menurut WHO juga, ibu yang menyusukan anak sepanjang 6 bulan pertama selepas anak dilahirkan, anak tersebut mempunyai kadar nutrisi yang cukup dan terbaik.
Bukan itu sahaja, penting juga untuk ibubapa berjumpa dengan pakar dahulu untuk mengesahkan jika anak mempunyai alergi atau tidak terhadap air beras ya!
Sumber: Momjuction


Air Paip Asyik Menitik Walaupun Dah Tutup Rapat? Ini Cara Mudah Baikinya Sendiri!

Paip sinki air menitik merupakan masalah yang sering wujud di rumah sama ada di kawasan dapur mahupun dalam bilik air. Walaupun kepala pili sudah ditutup rapat, tapi air masih lagi keluar. Sudahlah membazir, rungsing juga dibuatnya!
Justeru itu, sebagaimana perkongsian video dari saudara Yan Lan di laman Tiktoknya, dia telah berkongsi cara bagaimana untuk mengatasi masalah ini. Jom sama-sama lihat panduan di bawah.

Baca juga: Jangan Buang Langsir Lama! Ini DIY Cara Mudah Tebuk Eyelet Ring Pada Langsir
CARA MUDAH BAIKI AIR PAIP YANG MENITIK

Hi guys, korang ada masalah air menitis walaupun tap korang dah tutup rapat?

Kalau macam itu, korang cuba kaedah ini.
PAIP SINKI AIR MENITIK? BAIKI DENGAN CARA INI

1. Tutup dulu punca air dan umpil cap pada kepala pili dengan menggunakan pemutar skru mata leper.
2. Kemudian, guna pemutar skru mata Philip untuk membuka skru di dalam kepala pili tersebut.

*Jika anda tiada pemutar skru, hanya pusing kepala pili mengikut arah lawan jam untuk mengeluarkan valve di dalamnya.
*Brand yang mahal akan menggunakan valve dari jenis tembaga bukan dari plastik.
3. Selepas keluarkan valve, anda akan lihat 3 barang di dalamnya.

Selain air menitik, air yang kurang juga berpunca dari sini masalahnya. Ia berlaku disebabkan tersekat dek kerana keladak. Anda kena cuci 3 komponen tersebut atau gantikan yang baru.
4. Bila ditukar baru, masuk ikut slot atau lubang yang betul. Paling penting bahagian kilat kena bersemuka. Setelah itu, masukkan seal.

5. Terakhir, masukkan semula valve. Pusingkan kepala pili arah jam dan pasang semula kru bersama cap yang telah dikeluarkan.

Sekiranya inginkan penjelasan dengan lebih lanjut, anda boleh tonton video penuh di bawah. Semoga bermanfaat kepada semua.
VIDEO PENUH:

 @xovovic
menitik menitik menitik.. naik la bil air lama lama cmni.. nk tukar semua?? sabar dulu!! guna kaedah ni!! #tapwater #faucet #diy #diymalaysia #lifehack #kitabuatdia #fyp
 ♬ Doge – Chris Alan Lee

Sumber: Tiktok Xovovic


Air Pasang Besar Dijangka Berlaku Di Kuala Muda & Kuala Kedah Bermula Esok

Dua daerah di negeri Kota Setar dan Kuala Muda diramalkan akan berlaku air pasang besar selama tiga hari bermula esok sehingga Sabtu ini.
Pegawai Pertahanan Awam Daerah Kota Setar, Kapten (PA) Norlizawati Ismail menjelaskan air pasang besar ini dijangka berlaku di Kuala Kedah yang akan menyebabkan paras air laut mencecah 2.9 meter (m).

Baca juga: Risiko Tercekik Pada Kanak-Kanak, KKM Pantau Jualan Produk Konjak Jeli
AIR PASANG BESAR DIJANGKA BERLAKU DI KUALA MUDA & KUALA KEDAH BERMULA ESOK

Terminal Feri Kuala Kedah, Taman Seri Putra, Pasar Kota Marina dan Pekan Kuala Kedah antara kawasan yang dijangka akan dinaiki air, lapor Harian Metro.

“Anggota Angkatan Pertahanan Awam (APM) Kota Setar akan melakukan pemantauan di kawasan itu ketika air pasang berlaku.
“Ia bertujuan untuk memastikan keselamatan penduduk di kawasan berkenaan kerana waktu dijangka berlaku air pasang adalah pada 12.35 tengah malam esok; 1.09 pagi , Jumaat; manakala 1.47 pagi Sabtu,” ujarnya.

Selain itu, menurut Pegawai Pertahanan Awam Daerah Kuala Muda, Kapten (PA) Azhar Ahmad, pantai Kota Kuala Muda dan pantai Tanjung Dawai juga dijangka akan berlakunya air pasang besar ini.
Antara sembilan kampung di tiga mukim yang berkemungkinan dinaiki air adalah Kampung Kepala Jalan dan Kampung Hujung Matang di Mukim Kuala, Kampung Sungai Meriam dan Kampung Sungai Yu di Mukim Bukit Meriam.
Lima kampung iaitu Kampung Nelayan, Kampung Bagan Asam, Pekan Tanjung Dawai, Kampung Huma dan Kampung Sungai Pial di Mukim Merbok dijangka turut terkesan.
Penduduk dinasihatkan supaya sentiasa berjaga-jaga dan bersiap sedia untuk berpindah sekiranya kawasan mereka dinaiki air.
Sumber: Harian Metro


Rakyat Sarawak Akan Nikmati Air Percuma Mulai Januari 2020- Kementerian

Berita baik buat orang-orang Sarawak, setiap isi rumah di Sarawak akan menikmati air percuma bagi RM 5 pertama bil air domestik bersamaan dengan kira-kira 11,300 liter air percuma, menurut Kementerian Utiliti.
AIR PERCUMA BAGI RM 5 PERTAMA

Menurut kenyataan kementerian itu hari ini, pemberian air percuma akan berkuat kuasa mulai 1 Januari 2020 kerana kerajaan Sarawak akan memberi subsidi kos bekalan elektrik dan elektrik kepada rakyat dalam usahanya untuk menyediakan kemudahan asas yang adil untuk semua isi rumah di negeri itu.
Tambah mereka, program air percuma ini akan membantu mengurangkan beban kewangan rakyat, terutamanya bagi mereka yang berpendapatan rendah, B40, yang memerlukan bantuan paling banyak. Ia juga akan memberi manfaat kepada kira-kira 600,000 isi rumah dengan akaun domestik di seluruh Sarawak yang akan membabitkan perbelanjaan kira-kira RM40 juta setahun oleh kerajaan negeri.

TANGGUNG KOS SAMBUNGAN ELEKTRIK JUGA

Kenyataan itu juga mengatakan, selain menyediakan subsidi bekalan air, kerajaan Sarawak juga akan menanggung kos sambungan elektrik baharu bagi isi rumah bandar berpendapatan rendah. Menurut laporan juga, sambungan baharu sehingga RM5,000 akan diberikan secara percuma oleh kerajaan Sarawak bagi isi rumah tersebut.
Bagi sambungan baharu yang melebihi RM5,000 sehingga RM10,000, kerajaan Sarawak akan memberi subsidi 70 peratus daripada kos sambungan, manakala baki 30 peratus akan ditanggung oleh pemohon.
Sementara itu, pada masa sama, berkuat kuasa mulai 1 Januari 2020, tarif untuk abstraksi, mengambil air mentah dari mana-mana aliran, sungai, menyedut air atau sumber bawah tanah sebagaimana yang dinyatakan dalam Bahagian VII Jadual Keempat Bekalan Air Peraturan 1995 akan dinaikkan daripada kadar semasa 1 sen satu meter padu kepada 2.5 sen bagi setiap meter padu.

Tarif untuk mengambil atau mengepam air dari mana-mana sungai atau aliran untuk penjanaan tenaga elektrik atau tenaga elektrik seperti yang ditetapkan dalam Bahagian VIII Jadual Keempat Peraturan-Peraturan Bekalan Air 1995 juga akan dinaikkan dari 1 sen per kWh semasa kepada 2.5 sen per kWj elektrik yang dihasilkan.
Peningkatan tarif hanya akan memberi kesan kepada penyedia perkhidmatan utiliti seperti Lembaga Air Kuching, Lembaga Air Sibu, LAKU Management Sdn Bhd dan Sarawak Energy Berhad. Mereka tidak akan menjejaskan orang ramai kerana tiada perubahan dalam tarif elektrik dan air, menurut kenyataan itu.
Sumber : Astro Awani


Kerap Sakit Lutut & Kebas Kaki Tangan, Minum Air Rebusan Buang Angin Ini, Cepat Lega!

Bila perut masuk angin, memang tak selesa dibuatnya. Seharian terbaring sahaja menahan kesakitan sehingga tidak dapat membuat sebarang kerja lain.
Pelbagai ubat sudah dimakan namun tetap juga tidak berjaya untuk melegakan. Apa kata cuba petua orang lama dengan menggunakan air rebusan buang angin seperti yang dikongsi oleh Azimah Hamidi.

Baca juga: Kalau Pesakit Asma, Gout & Anemia Nak Makan Daging, Kena Ikut Tips Ini
AIR REBUSAN BUANG ANGIN INI MEMANG MUJARAB, LEGA SATU BADAN!
Air rebusan untuk buang angin, sesuai untuk melegakan sakit badan, sakit lutut, kebas kaki dan tangan.

Bahan-bahan:

2 sudu besar halba
2 batang serai
2 inci halia
Daun pandan
3 cawan air
2 sudu kecil gula perang/gula batu/madu

*Jika tidak mahu letak gula lebih baik.
Cara penyediaan:
1. Ketuk atau hiris serai dan halia, masukkan semua bahan kedalam periuk panaskan hingga mendidih kemudian masukkan gula.
2. Minum pagi dan malam, boleh simpan di dalam peti sejuk. Panaskan sebelum minum.
Selamat mencuba! Memang lega badan selepas minum air ini.
Baca juga: Boleh Tahan Selama 3 Bulan, Ini Tips Simpan Rendang Supaya Tahan Lama
Sumber: Facebook Azimah Hamidi


Jangan Buang Lepas Dikupas, Air Rebusan Rambut Jagung Boleh Jadi Penawar Penyakit!

Kebiasaannya kalau kupas jagung, pasti kita akan buang rambutnya dan hanya mengambil isinya untuk menyediakan hidangan kan? Tapi tahukah anda rambut jagung sebenarnya ada kegunaan tersendiri. Untuk pengetahuan anda, air rebusan rambut jagung boleh merawat pelbagai penyakit. Macam tak percaya kan?
Nama saintifik bagi rambut jagung ialah Stigma Maydis. Ia mempunyai pelbagai khasiat dan kaya dengan protein, kalsium, karbohidrat, kalium, natrium dan banyak lagi. Disebabkan kaya dengan pelbagai nutrisi, maka rambut jagung ini dijadikan sumber alternatif untuk merawat penyakit. Ikuti perkongsian mendalam daripada Dr Suri Roowi mengenai air rebusan rambut jagung ini!

Baca juga: Selain Lindungi Mata, Sebenarnya Ada 9 Khasiat Kacang Gajus Yang Lain Untuk Tubuh Badan Anda!
KEGUNAAN AIR REBUSAN RAMBUT JAGUNG SEBAGAI PENAWAR PENYAKIT

1. Stigma maydis atau rambut jagung, merupakan bahan buangan daripada penanaman jagung yang telah diamalkan sejak dulu lagi sebagai sumber alternatif kepada pelbagai penyakit.

2. Rambut jagung berupaya untuk menolong mencegah pembentukan batu karang (sebagai diuretik), gangguan prostat, kencing malam, dan jangkitan kencing.
3. Rambut jagung ini telah digunakan sebagai ubatan tradisional oleh masyarakat lain seperti Turki, Amerika Syarikat, China serta Perancis.
4. Rambut jagung telah digunakan dalam Perubatan Tradisional Cina dengan tujuan membantu pesakit buah pinggang.

5. Kandungan khasiat di dalam rambut jagung dikenali sebagai flavonoid, 3′-methoxymaysindan terbitan maysin.
6. Selain itu, air rebusan rambut mempunyai kandungan yang berupaya untuk menolong mengurangkan paras glukosa darah, sesuai untuk pesakit kencing manis!
7. Malah, ia bertindak dengan meningkatkan pengeluaran insulin, memulihkan sel-sel pankreas yang telah cedera dan juga mengawal paras gula.
8. Bagi yang ingin mencari tips diet, air rebusan rambut jagung ini sebenarnya juga boleh menyelesaikan masalah kegemukan kerana sifatnya rendah kalori. Jika anda mengamalkan teh rambut jagung, ia akan cepat membuatkan rasa kenyang, meningkatkan metabolisme dan melancarkan sistem pencernaan!

9. Kajian daripada UPM dalam jurnal Molecules pada 2012 membuktikan rambut jagung boleh menghilangkan keletihan dan masalah lesu. Ini adalah disebabkan oleh kandungan flavonoid yang ada dalam rambut jagung berupaya menyelesaikan masalah lesu tersebut.
Jadi lepas ni kalau nak buang rambut jagung tu fikir dua tiga kali dulu. Banyak sebenarnya khasiat dan kebaikan rambut jagung! Jika dibuang begitu sahaja, boleh dianggap sebagai satu pembaziran kerana ia mempunyai pelbagai kegunaan kepada individu. Apa lagi? Jom amalkan air rebusan rambut jagung!
Sumber: Facebook Dr Suri Roowi & Mstar


Air Selangor Meriahkan Aidilfitri Tiga Rumah Kebajikan. Sumbang Biaya Pembelajaran Dan Keperluan Asas

Pengurusan Air Selangor Sdn Bhd (Air Selangor) telah memeriahkan sambutan Aidilfitri kanak-kanak di tiga buah rumah kebajikan melalui rumah terbuka Sesama Mara Raikan Raya yang bertempat di Sri Pentas Bandar Utama.
Rumah terbuka yang dianjurkan dengan kerjasama Media Prima Berhad ini melibatkan Pusat Aktiviti Kanak-Kanak Chow Kit, Rumah Amal Cahaya Bestari dan Rumah Nur Sakinah.

Ini antara pengisian yang dijalankan oleh Air Selangor dan Media Prima bagi meraikan ketiga-tiga buah rumah kebajikan tersebut.
Sumbang biaya pendidikan dan keperluan asas

Air Selangor telah menyumbang bantuan pembiayaan pendidikan dan keperluan asas kepada tiga rumah kebajikan tersebut sebagai usaha membantu mengurangkan bebanan perbelanjaan mereka.

Ini adalah sebahagian daripada inisiatif program tanggungjawab sosial korporat (CSR) Sesama Mara bagi membantu golongan kurang berkemampuan yang terkesan dengan pandemik COVID-19.
Box of Hope bantu penduduk PPR

Selain dari memeriahkan sambutan Aidilfitri, Air Selangor juga telah mengagihkan 522 kotak Box of Hopes yang mengandungi barangan makanan asas seperti beras, minyak, gula, barangan kering dan tepung kepada keluarga B40 yang tinggal di kawasan Projek Perumahan Rakyat (PPR) sekitar Selangor, Kuala Lumpur dan Putrajaya.
Air Selangor juga telah memberikan bantuan pembaikan paip dalaman secara percuma untuk empat buah rumah kebajikan terpilih sempena Hari Raya.
Terus membantu meringankan beban

Air Selangor turut menyeru orang awam agar turut serta dalam membantu golongan yang kurang berkemampuan melalui inisiatif Box of Hope dengan menyumbang barang keperluan asas di lima cawangan Village Grocer terpilih iaitu:

Pusat Membeli-Belah MyTown
1Mont Kiara
Melawati Mall
i-City
Tamarind Square

Sumbangan melalui transaksi perbankan juga boleh dihulurkan melalui akaun CIMB Bank Berhad 80-0798511-8 dengan catatan Bantuan Inisiatif Box of Hope.
Untuk maklumat lanjut mengenai inisiatif lain yang dijalankan oleh Sesama Mara, anda boleh layari laman sesawang Air Selangor di SINI.


Air Selangor Perkenal Projek Takungan Air Pinggiran Sungai Terbesar Di Malaysia!

Loji Rawatan Air Rasau Peringkat 1 akan siap menjelang 2024

Sebahagian penduduk Selangor, terutamanya di Klang dan Petaling boleh menarik nafas lega kerana tak lama lagi anda akan menerima bekalan air dari Sungai Klang.

Air Selangor yang sentiasa komited membekalkan air bersih ke setiap isi rumah baru-baru ini memperkenalkan Skim Bekalan Air Rasau, Projek Takungan Air Pinggiran Sungai terbesar di Malaysia bagi meminimumkan sebarang kemungkinan permasalahan air di masa hadapan.
Sungai Klang bakal dihidupkan kembali
Sungai Klang yang terdiri daripada 13 anak sungai utama bakal dipulihkan semula setelah terjejas teruk akibat pencemaran sejak beberapa dekad lalu.

Inisiatif pembersihan dijalankan agar ia dapat dimanfaatkan sebagai kawasan aktiviti rekreasi, ekonomi, pelancongan serta sumber air mentah yang baharu kepada pengguna khususnya di daerah Klang dan Petaling.

Sungai Klang sebagai sumber air baharu di Selangor
Sungai Klang dapat membantu meningkatkan margin simpanan air sehingga 15% berbanding keseluruhan simpanan air di Selangor, Kuala Lumpur dan Putrajaya pada Januari 2021 yang berada pada tahap 12.8%
Dengan peningkatan margin simpanan air ini, ia dijangka dapat memastikan masa depan air yang lebih lestari untuk 8.4 juta orang pengguna dan ianya bakal direalisasikan menerusi pembinaan Projek Skim Bekalan Air Rasau.
Projek Takungan Air Pinggiran Sungai (TAPS) siap menjelang 2024
Sebanyak 9 buah kolam perlombongan bijih timah sedia ada dengan keluasan sekitar 489 hektar telah dikenal pasti dan berpotensi dijadikan kolam untuk Projek Takungan Air Sungai (TAPS).
Oleh kerana ia adalah projek TAPS terbesar negara, tempoh pembinaan dianggarkan akan berjalan selama dua tahun setengah sehingga tiga tahun sebelum ia dapat beroperasi sepenuhnya.
Kesemua kolam ini bakal menyimpan sebahagian besar sumber air mentah dari Sungai Klang termasuk Sungai Air Hitam dan Sungai Rasau.
Dengan pembinaan TAPS, stesen pam air mentah bakal mempunyai pilihan untuk menghentikan abstraksi air dari sungai sekiranya berlaku pencemaran tetapi dalam masa yang sama loji rawatan air masih dapat beroperasi kerana sumber air mentah beralih kepada TAPS.
Bekalan Air Baharu menerusi Skim Bekalan Air Rasau
Loji Rawatan Air Rasau (LRA Rasau) Peringkat 1 dianggarkan mampu menghasilkan bekalan air bersih sehingga 700 juta liter sehari (JLH) untuk kegunaan penduduk di Pulau Indah, Zon Bebas Pelabuhan Klang (PKFZ), Pulau Ketam, Taman Bukit Lipat Kajang, Seksyen 16, Kawasan Perindustrian Bukit Rajah – Pelabuhan Utara, Bukit Tinggi & Botanik, Bandar Puteri & Putera 2, Taman Sri Andalas, Taman Sentosa, Bayu Perdana, Bandar Klang, Teluk Gedung, Persiaran Raja Muda Musa, Sobena Jaya, Pandamaran, Jalan Tengku Badar sehingga Sijangkang (Kuala Langat).
Kolam-kolam yang dicadangkan bagi Takungan Air Pinggiran Sungai (TAPS) yang bakal menyalurkan air mentah ke Skim Bekalan Air Rasau
Air Selangor turut merancang untuk membina LRA Rasau Peringkat 2 pada tahun 2028 yang berupaya untuk menghasilkan 1,400 JLH.
Melalui Skim Bekalan Air Rasau, lebih 60% bekalan air bersih dan selamat dapat disalurkan kepada pengguna di Wilayah Klang, manakala selebihnya akan disalurkan dari sumber Loji Rawatan Skim Bekalan Air Sungai Selangor.
Sekaligus, mengurangkan kebergantungan dari Loji Rawatan Air Sungai Selangor (SSP) Fasa 1, Fasa 2 dan Fasa 3.
Penduduk Klang juga bakal menerima bekalan air alternatif dari Loji Rawatan Air Rasau Peringkat 1 apabila ia siap dibina sekiranya terdapat gangguan di Skim Bekalan Air Sungai Selangor. Dianggarkan sekitar 467,000 akaun pelanggan bakal menikmati kelebihan ini.
Bagi memastikan proses pembinaan berjalan dengan lancar, Air Selangor menubuhkan satu pasukan khas bagi menyelia projek dengan baik termasuk hal pengambilan tanah dan kelulusan permit. Mereka juga berjaya mendapatkan kerjasama dari pelbagai pihak termasuk Jabatan Alam Sekitar.
Untuk sebarang maklumat lanjut, anda boleh lawati laman sesawang rasmi Air Selangor dengan hanya klik di SINI.
#KitaJagaAir #ProtectOurWater


Stres Susah Membuang? Cuba Resipi Air Telang Selasih Lemon Ini, Boleh Rawat Batuk, Gerd & Sembelit!

Pasti tidak selesa jika kerap batuk berpanjangan dalam suatu tempoh masa. Malah, jika kerap senak perut tapi tidak boleh membuang pun sebenarnya satu masalah serta sendawa disebabkan oleh penyakit tidak akan memberikan anda kepuasan. Akan tetapi, resipi air telang selasih lemon dapat menyelesaikan semua permasalahan ini.
Gerd adalah satu penyakit pencernaan yang terjadi apabila makanan atau cecair berasid dalam perut keluar dan naik semula ke dalam esofagus (laluan antara mulut dan perut). Untuk mengurangkan kesan gerd, resipi air telang selasih lemon ini boleh dicuba! Oleh itu, jom ikuti perkongsian penulis mengenai resipi air telang selasih lemon ini.

Baca juga: Ini 4 Amalan Rawatan Alternatif Untuk Legakan Sakit Tekak & Batuk, Mujarab!
RESIPI AIR TELANG SELASIH LEMON

Bahan-bahan:

20 helai bunga telang – Rebus kosong atau campur molases/orcs
1 sudu besar biji selasih
Air suam
Lemon/peach/pear/epal/dragon bagi yang pass

Air ini bertujuan untuk menyejukkan badan, meredakan reluks, batuk, sembelit dan kahak yang biasa terjadi pada penghidap gerd. Bahan semulajadi, barang yang mudah didapatkan di pasaran dan juga cara penyediaan yang senang, boleh anda cuba untuk kurangkan kesan penyakit gerd pada diri.
Tapi bagaimana cara untuk mengetahui anda penghidap gerd? Berikut merupakan simptom gerd yang lain:

Pedih ulu hati
Sukar menelan makanan
Simptom semakin teruk ketika baring seperti sakit dada, pedih ulu hati dan ‘heartburn’
Kerap sakit tekak dan batuk kering
Rasa masam atau pahit dalam mulut
Makanan terkeluar semula dan
Sakit dada

Jika mendapati simptom di atas, anda boleh cuba mengamalkan resipi air telang selasih lemon ini dengan harapan ia akan mengurangkan gejala-gejala yang anda hadapi. Sebelum berjumpa pakar perubatan, apa yang boleh anda lakukan adalah berusaha terlebih dahulu dengan mencuba resipi minuman ini.
Gerd adalah penyakit yang semestinya boleh sembuh dengan pelbagai kaedah. Namun, jika keadaan masih teruk, anda boleh berjumpa dengan doktor untuk pemeriksaan selanjutnya di hospital mahupun di klinik.
Semoga bermanfaat!
Sumber: Dhia Raihana & Hello Doktor


5 Air Terjun Yang Menarik Di Malaysia. Pemandangan Cantik!

Air Terjun Yang Menarik di Malaysia
Dengan cuaca panas yang melanda negara kita, tentu anda inginkan tempat yang sejuk untuk berendam kan? Apa kata kita bawa seisi keluarga berkelah ke tempat di bawah iaitu senarai air terjun yang menarik di Malaysia. Anda pasti menyukainya.
1. Air Terjun Sungai Chiling, Kuala Kubu Baru, Selangor
Foto Kredit: http://pitoorestes.blogspot.com

Sungai Chiling adalah antara air terjun yang menarik di Malaysia. Boleh dikatakan, antara yang popular di Selangor. Ia terkenal dengan kecantikannya. Namun, mungkin tidak beberapa sesuai untuk mereka yang mempunyai anak kecil atau bayi. Ini kerana anda perlu merentasi sungai sebanyak lima kali sebelum sampai ke destinasi.
Jika air pasang, air sungai boleh naik sehingga ke paras pinggang dan juga berdepan dengan air deras. Di sana juga, ada santuari ikan. Yang minat jungle trekking juga boleh menikmati keindahan alam.

Baca sendiri pengalaman Hafidz yang meredah sungai dan memberi makan ikan. Cuma harus diingat, di sini tidak boleh lakukan aktiviti BBQ.

2. Air Terjun Ulu Geruntum, Gopeng, Perak
Foto Kredit: Utusan
Seterusnya anda boleh ke Ulu Geruntum di mana terdapat beberapa air terjun di mana ada kawasan rendah yang senang untuk diakses dan kawasan tinggi di mana anda perlu merentasi sungan dan mendaki sedikit untuk sampai. Tetapi kedua-duanya adalah cantik dan disertai dengan air deras dan cantik.
Menurut Hanim Rahmat, kena bayar RM3 untuk ke kawasan yang lebih selamat. Kata beliau lagi, kawasan di sana sangat bersih dan tiada sampah makanan atau minuman. Sangat privacy!
Sumber dari Utusan Malaysia menyatakan, ada aktiviti ekstrim boleh dijalankan di sini seperti waterfall abseiling. Bagi yang meminati sukan lasak, Air Terjun Ulu Geruntum memang sangat sesuai dengan jiwa anda!

 3. Air Terjun Lata Kinjang, Tapah, Perak
Foto Kredit: kosmo.com.my

Lata Kinjang boleh dilihat dari Lebuhraya Utara Selatan dan turut menyumbang kepada kepopularannya. Sesampainya anda di sini, anda perlu melalui sebatang jambatan gantung untuk ke kawasan air terjun. Ia merupakan di antara air terjun tertinggi di Malaysia. Juga antara air terjun yang menarik di Malaysia!
Anda perlu mendaki sedikit untuk sampai ke sini. Tetapi bila anda di atas, dengan air bersih dan pemandangan lebuhraya memberikan pengalaman yang agak berbeza berbanding tempat-tempat lain.
Sumber Kosmo mengatakan, Lata Kinjang terkenal dengan mitos Sang Kelembai. Kononnya, bekas tapak kaki, lesong menumbuk padi dan tapak semaian sayur sang kelembai yang telah disumpah menjadi batu masih boleh dilihat sehingga kini.

4. Air Terjun Giam Klimau, Miri, Sarawak
Foto Kredit: expatgomalaysia.com
Pernahkah anda terbayang anda berada di sebalik air terjun dan melihatnya dari perspektif yang lain? Jika ya, keunikan tersebut boleh didapati di sini. Tidak jauh dari Gua Niah, anda perlu melalui beberapa pos keselamatan kerana ia adalah kawasan persendirian.
Tetapi setibanya di lokasi, anda tidak perlu berjalan jauh untuk sampai. Lagi satu keunikan adalah air terjun itu jatuh ke batu dan tidak membentuk takungan. Tidak berapa jauh dari air terjunnya barulah anda boleh berenang.
Untuk pengetahuan, dalam Bahasa Bidayuh, ‘giam‘ bermaksud air terjun. Sila cuci mata di sini untuk gambar Air Terjun Giam Klimau yang beresolusi tinggi. Jika ke Sarawak, jangan lupa singgah ke Giam Klimau, antara air terjun yang menarik di Malaysia!

 5. Air Terjun Sungai Kanching, Rawang, Selangor
Foto Kredit: http://unikversiti.blogspot.com/2010/10/air-terjun-kanching-selayang-baru.html

Akhir sekali, anda boleh ke kawasan Hutan Lipur Kanching berdekatan Taman Rimba Templer yang terletak tidak jauh dari pusat bandar Kuala Lumpur. Dari tepi jalan besar, kebanyakan orang akan perasan signboard Hutan Lipur Kanching. Itu sahaja.
Tidak banyak diketahui apa yang ada di dalam. Bila sampai di tempat letak kereta, rupanya ramai pelancong asing yang singgah ke sini. Pelancong Arab ada, pelancong Eropah juga ada. Air terjun Sungai Kanching ini tersenarai antara tempat percutian menarik di Selangor.
Anda juga boleh menaiki pengangkutan awam dengan bas untuk ke sini. Amat popular dengan keluarga yang ingin berpiknik dan bersantai di hujung minggu bersama ahli keluarga. Yang lebih menakjubkan di sini adalah kerana terdapatnya tujuh buah air terjun.
Sambil mandi, anda perlu berhati-hati kerana terdapat banyak monyet liar di sini yang mungkin datang mengambil makanan yang anda bawa.
Cuma ambil masa dalam 10 minit sahaja untuk sampai ke air terjun. Kami pasti, selepas dengar deruan air terjun itu, hilang semua penat lelah.
Lupa nak beritahu, air terjun ini ada 7 tingkat. Kalau larat, dipersilakan naik!

Akhir kata
Demikianlah senarai air terjun yang menarik di Malaysia, ada yang senang untuk sampai ke destinasi; tidak kurang yang agak berliku.
Tetapi jika anda seseorang yang cintakan alam sekitar dan ingin berehat sebentar dari kesibukan bekerja, pastikan anda melawat air terjun yang berhampiran anda dalam masa terdekat.


Air Zam Zam Dah Tak Boleh Dibawa Pulang Walaupun 5 Liter?

Sudah menjadi kebiasaan dalam kalangan sesiapa sahaja yang berkunjung ke Tanah Suci bagi mengerjakan ibadah Haji dan Umrah, pasti akan membawa pulang Air Zam Zam bukan?
Namun, seperti apa yang kita dengar sejak beberapa tahun lalu pihak kerajaan Arab Saudi tidak membenarkan kemasukan Air Zam Zam secara kuantiti yang banyak ke negara lain. Hanya lima liter sahaja yang diberikan secara percuma kepada setiap jemaah.

Baca juga: Sebelum Tiba Di Mekah Atau Madinah, Wajib ‘Install’ MySejahtera Arab Saudi Ini
AIR ZAM ZAM TAK BOLEH DIBAWA PULANG WALAUPUN 5 LITER?

Namun, lain pula dengan perkongsian video yang dikongsikan menerusi akaun Tiktok @masjidbesi apabila dalam video tersebut menunjukkan tiada Air Zam Zam yang dibenarkan dibawa pulang, terutama sekali apabila jemaah terbang menerusi lapangan terbang baharu Jeddah.

https://media.siraplimau.com/2021/10/Snaptik_7022134873389403419_masjid-besi.mp4
“Kepada para mutawif, nak beritahu untuk lapangan terbang baru Air Zam Zam tidak dibenarkan bawa balik”
“Maksudnya jemaah tidak dibenarkan walaupun 5 liter pun untuk dibawa balik. Jadi, beritahu para jemaah minum puas-puas di sini sebab ia memang barang larang”
“BANYAK ORANG JUAL”
Menjengah ke ruangan komen, ramai juga yang kecewa dengan larangan ini kerana ingin membawa pulang Air Zam Zam sebagai salah satu ‘kenangan’ pulang ke tanah air. Ada juga yang berpendapat bahawa ramai yang membawa pulang air ini dengan tujuan untuk menjual semula.

Bukan itu sahaja, bekas mufti Perak Allahyarham Harrusani Zakaria juga menjelaskan bahawa penjualan semua Air Zam Zam adalah salah dari hukum syarak.
Sumber: TikTok @masjidbesi


Aira Residence Beri Definisi Baharu Kepada Gaya Hidup Mewah

Semakin ramai yang mengetahui status elegan Damansara Heights. Pada hari ini, Selangor Properties Berhad (SPB) mempamerkan projek perumahan mewahnya yang pertama selepas 10 tahun, iaitu ‘AIRA Residence’.

Projek Pembangunan Mewah Pertama Selangor Properties Bhd
Berucap ketika majlis pelancarannya, Chong Koon San, Ketua Pegawai Operasi SPB berkata, “Dalam usaha kami yang berterusan untuk mencari kesempurnaan, tercetuslah AIRA Residence yang dibina berlandaskan visi kami untuk mencapai status pemaju premium. Melalui AIRA Residence, kami menyediakan pengalaman yang melangkaui jangkaan dan memberi erti gaya hidup mewah sebuah definisi baharu.”
Tersergam indah di Jalan Batai, Damansara Heights, dua menara AIRA Residence menampilkan pemandangan indah bandaraya Kuala Lumpur. Suasana gaya hidup mewah diserlahkan lagi dengan sentuhan tiga pereka terkemuka dunia iaitu Piet Boon dari Studio Piet Boon untuk reka bentuk dalaman, Franklin Po dari Tierra Design untuk seni bina landskap; dan Alen Nikolovski dari Aedas untuk reka bentuk seni bina.

Menampilkan Kemasan Terperinci Dan Gaya Hidup Mewah
Menara A yang dilancarkan pada hari ini menempatkan 105 unit kediaman dari keluasan 2,679 kaki persegi sehingga 7,730 kaki persegi. Setiap kediaman disempurnakan dengan pelbagai ciri untuk memenuhi keperluan gaya hidup tersendiri, termasuklah kemasan terperinci dan mewah serta kemudahan bertaraf antarabangsa.
Selain itu, AIRA Residence menawarkan bakal pemilik keistimewaan gaya hidup tersendiri di mana mereka boleh memberi sentuhan peribadi kepada unit mereka melalui tiga pilihan warna eksklusif, pilihan perabot, lampu dan kemasan eksklusif rekaan Piet Boon, sistem televisyen dan bunyi Bang & Olufsen serta kabinet khas untuk menempatkan system hiburan rekaan Piet Boon. Penghuni juga boleh mengupah Studio Piet Boon untuk mengubah hiasan dalaman dan reka bentuk AIRA Residence agar kediaman mereka unik.
AIRA Residence meletakkan keselamatan penghuni sebagai keutamaan, dan ini dapat dilihat melalui kelengkapan platform keselamatan canggih yang direka oleh syarikat keselamatan terkemuka, GDSS. Sistem ini menggabungkan sistem pasif dan aktif bagi memenuhi keperluan keselamatan komuniti dan ruang khas untuk pengawal keselamatan.

Anugerah ‘Silver Rating’ Bagi Indeks Bangunan Hijau Malaysia
AIRA Residence mencerminkan komitmen Selangor Properties untuk menghasilkan pembangunan urban yang lestari. Kediaman ini menampilkan idea-idea bangunan mesra alam seperti kemudahan mengecas kereta elektrik, pengumpulan air hujan, kolam bio, menggunakan bahan binaan mampan dan kemudahan efisien tenaga yang melayakkannya untuk mendapat ‘Silver Rating’ di bawah sistem Indeks Bangunan Hijau Malaysia.
Mengulas tentang rekaan keseluruhan, Chong turut berkata, “Antara keutamaan kami adalah memastikan AIRA Residence mampu memberikan suasana kediaman seperti keselamatan, keindahan dan keselesaan melalui ruang dalaman dan luarannya kepada penghuni dan pengunjung. Misalnya, kami mahukan lobi AIRA Residence mempunyai suasana lobi hotel lima bintang dan Studio Piet Boon memberikan sentuhan istimewa dengan anjung khas dan pelbagai ruang yang mampu memenuhi pelbagai keperluan aktiviti sosial. Pasukan rekaan kami turut mencapai matlamat kami yang lain, iaitu menggabungkan gaya elegan Eropah dengan keperluan gaya hidup Timur. Hasilnya, sesuatu yang sungguh unik di pasaran.”
Untuk maklumat lanjut tentang AIRA Residence, sila layari https://airaresidence.com/. Untuk maklumat dan perkembangan terkini tentang Selangor Properties Berhad, sila layari http://www.selangorproperties.com.my/.

Tentang Selangor Properties Berhad (SPB)
Ditubuhkan pada tahun 1963, Selangor Properties Berhad (SPB) mengendalikan lebih daripada sekadar syarikat pembangunan hartanah yang memberikan nilai serta bekerjasama dengan pelabur dan membina komuniti melalui pelaburan hartanah dan hak milik perkhidmatan berkaitan dan hak milik pelaburan. Sejak penubuhannya, SPB telah memperkembangkan portfolio pembangunannya di lokasi utama seperti di Damansara Heights, Bukit Tunku (Kenny Hills), Gombak dan Selayang. Antara aset pelaburannya termasuklah Taman Tunku Apartments, Plaza Batai dan Menara Milenium, sementara projek kediamannya termasuklah yang baharu sahaja dilancarkan, AIRA Residence. Sehingga kini, SPB telah berkembang mengikut perkembangan ekonomi dan aktiviti utama seperti pelaburan hartanah dan pelaburan hak milikan masih berkembang seperti pembangunan hartanah.


Ais Punca Kegemukan & Jantung Tersumbat? Ini Penjelasan Doktor Supaya Anda Tak Lagi Keliru

Dewasa ini, semakin ramai dalam kalangan masyarakat kita yang mementingkan kesihatan. Termasuklah aspek penjagaan badan sehinggakan ada juga yang membuat tekaan bahawa ais boleh menyebabkan kegemukan dan jantung tersumbat tanpa mengetahui kesahihan disebaliknya. Berikut perkongsian Dr. Che Puteh menerusi laman Twitter beliau dalam menjawab hal ini.
ADAKAH AIS MENYEBABKAN KEGEMUKAN DAN JANTUNG TERSUMBAT?

Betul ke ais menyebabkan jantung tersumbat? Salur darah tersumbat ini dikenali dengan nama atherosclerosis. Ia disebabkan oleh pengumpulan plak di dinding salur darah. Contohnya kolesterol, dan menyebabkan pengerasan salur darah. Gula berlebihan dalam air ais* sebenarnya adalah ‘the real culprit’.

Manakala pembentukan plak (campuran dari lemak, kalsium, kolesterol dan produk buangan lainnya dari sel tubuh menyebabkan salur darah menyempit). Jika saluran darah ke jantung menyempit, ia menyebabkan penyakit jantung koronari.

Anda perlu tahu, untuk lemak sampai ke salur darah. Lemak perlu diserap terlebih dahulu di usus kecil. Lemak yang dimakan akan dicerna oleh enzim lipase dan menukarkannya ke asid lemak sebelum diserap oleh usus kecil.

Jika lemak mengumpal selepas makan makanan berlemak bersama ais di salur pencernaan, lemak ini tidak akan berjaya diserap di usus kecil, kerana saiznya yang besar. Hanya molekul dengan bentuk dan saiz tertentu sahaja boleh diserap oleh usus kecil.
Jika benar dakwaan ais menyebabkan makanan berlemak menggumpal. Kita sepatutnya makin kurus, bukan makin gemuk. Ini kerana lemak bergumpal tidak akan berjaya melepasi usus kecil sebaliknya akan dikumuhkan melalui tinja.

Hakikatnya, ais yang bersuhu sejuk akan berubah mengikut suhu badan. Ini kerana badan kita mempunyai sistem thermoregulation yang mengawal suhu makanan dan minuman luar ke suhu badan. Sistem thermoregulation ini seperti termostat yang akan mengawal suhu ke julat suhu yang ditetapkan

Ais tidak menyebabkan gemuk atau jantung tersumbat. Jika ais dikatakan menyebabkan lemak bergumpal, maka sepatutnya lemak tidak diserap diusus kecil dan terus dikumuhkan selepas makan. Hakikatnya gula dalam air ais yang menyebabkan gemuk yang berlebihan, bukan suhu sejuk itu.
Jangan risau lagi makan ais okay!
Sumber: Dr. Che Puteh


AJ Research dan Pharma Mengumumkan Perkembangan Terbaru Untuk Membantu Rakyat Malaysia Kurus

Vitraplus Cabloc (MAL 15010010T) kini boleh diperolehi di Watsons dan farmasi-farmasi terkemuka
AJ Research dan Pharma (AJRP) Sdn Bhd, sebuah syarikat penjagaan kesihatan bersepadu dan sains hayat hari ini mengumumkan Vitraplus Cabloc, sesuatu yang baru untuk membantu rakyat Malaysia kurus.

Adakah anda tahu bahawa rakyat Malaysia adalah di kalangan orang tergemuk di Asia? Menurut laporan Pertubuhan Kesihatan Sedunia 2014, sebanyak 38.5% (11.55 juta) rakyat Malaysia mempunyai berat badan berlebihan dan 13.3% (3.99 juta) adalah obes.
Kita sering menjamu selera walaupun kita tahu yang sepinggan Nasi Lemak mempunyai 644 kalori, Roti Canai 360 kalori dan Teh Tarik 83 kalori.

AJ Research dan Pharma Sdn Bhd kini memperkenalkan Vitraplus Cabloc, sebuah suplemen semulajadi bagi membantu pengguna untuk kekal sihat.

Mencegah makanan berlebihan dengan Vitraplus Cabloc
Vitraplus Cabloc merupakan salah satu suplemen bagi mengurangkan berat badan yang berdaftar dengan Kementerian Kesihatan Malaysia bagi membantu anda kekal sihat. Ia diformulasi dengan lima bahan aktif, ekstrak buah raspberi, ekstrak kacang buncis yang putih, ekstrak biji kopi hijau, ekstrak daun gimnema dan ekstrak batang kaktus.
Menurut CEO AJRP, Encik Javed Mohammad, yang merupakan pemilik jenama Vitraplus Cabloc “Sebagai sebuah syarikat penjagaan kesihatan yang berasaskan penyelidikan, misi dan visi kami adalah untuk membangun, memformulasi dan memperkenalkan produk-produk berkualiti tinggi bagi memenuhi keperluan pengguna dan memastikan rakyat Malaysia kekal sihat.”

Vitraplus Cabloc datang dengan 60 kapsul sayuran setiap kotak dan dijual pada harga runcit RM138. Cuma dua atau tiga kapsul di waktu pagi dan anda boleh lihat perubahannya dalam masa lima minggu.
Vitraplus Cabloc boleh didapati di Watsons dan farmasi-farmasi terkemuka.

Mengenai AJ Research dan Pharma (AJRP)
AJ Research dan Pharma (AJRP), milik sepenuhnya AJ Pharma Holding Sdn Bhd, merupakan syarikat penjagaan kesihatan bersepadu dan sains hayat yang ditubuhkan oleh Kumpulan Aljomaih dari Arab Saudi.

KKLIU 2119/2016
Ini merupakan iklan produk tradisional.


Ajaib…Kisah Tauladan Anak Jiran Kerap Pulang Ziarah Ibu Bapa, Tak Payah Tunggu Cuti Panjang

Bila tiba cuti umum yang panjang, pastinya ramai anak kota yang akan pulang ke kampung halaman untuk meluangkan masa bersama ibu bapa di kampung. Jarang pula untuk menziarah pada hujung minggu mungkin kerana masa cuti yang pendek membataskan jadual mereka.
Namun lain pula cerita dengan anak jiran yang seorang ini, apabila dia kerap pulang menziarahi ibu bapanya di kampung tanpa perlu menunggu cuti yang panjang. Mari ikuti kisah yang dikongsikan semula oleh saudara Zairi Ibrahim daripada perkongsian Cikgu Abd Ghani Haron untuk sama-sama kita renung sebagai satu tauladan.

Baca juga: Hancur Hati Anak Bila Terdengar Perbualan Ibu Yang Pilih Kasih…
AJAIB KERAP BALIK KAMPUNG!

Sebuah renungan untuk kita.

Semasa membeli kuih untuk menyorok (bahasa Kedah untuk sarapan), saya terlihat seorang anak jiran saya yang tinggal di Seremban manakala orang tua masih di kampung.
Saya menegurnya, “Kerap balik kampung, tak menunggu raya atau cuti sekolah?”
SERIBU AMAL JARIAH DILAKUKAN TIDAK AKAN SAMA DENGAN SATU KUNJUNGAN…
Dia berkata, “Cikgu, walau seribu rakaat solat sunat saya kerjakan, walau beribu sedekah jariah saya berikan, walau seribu kebaikan saya tunaikan ketika saya berjauhan dari orang tua saya,
“tidak akan sama dengan satu kunjungan melihat emak ayah saya yang telah tua, tak akan sama dengan senyuman mereka berdua bila melihat saya melangkah ke pintu rumah,
“tak akan sama dengan renungan puas emak saya melihat saya menyuap nasi berlauk asam pedas, gulai batang pisang yang dimasaknya.
“Kepenatan, keletihan meredah hujan dan panas dalam perjalanan yang jauh, ratusan ringgit terkorban untuk petrol dan tol adalah pengorbanan yang tak ternilai pada sisi Allah hanya kerana untuk menggembirakan mereka berdua.
“Itu saya rasa lebih baik dari berehat di rumah di depan TV, memenuhi hobi dan sukan atau melangut di kompleks perniagaan di hujung minggu.”
SubhanALLAH…
JANGAN BERKIRA WANG RINGGIT UNTUK MENZIARAHI IBU BAPA
Gambar hiasan: DenaiHati.
Jawapannya bagai satu tazkirah yang cukup bermakna untuk menjelas betapa besarnya ganjaran bagi pengorbanan seorang anak, bahkan ia melebihi jihad.
Pada anda yang berjauhan dengan ibu bapa, ambillah iktibar dari hal ini.
Jangan berkira wang ringgit, penat lelah untuk balik berziarah ibu bapa. Jangan tunggu raya, jangan tunggu cuti sekolah tetapi carilah ruang sekerap mungkin.
Jika tidak pun, buatlah panggilan untuk bercakap sepatah dua sebaik ada kesempatan.
LEBIHKAN ZIARAH IBU BAPA BERBANDING ORANG LAIN
Lebihkanlah memberi keutamaan untuk berziarah ibu bapa dari ziarah yang lain. Bagi anak yang tinggal dekat pun, kunjungilah ibu bapa seketika.
Emak saya dahulu yang tinggal berdekatan dengan rumah saya, akan bertanya jika satu hari saya tidak mengunjunginya.
Maka setiap hari saya In Shaa ALLAH, akan ke rumahnya walau sekadar berpusing motor di laman rumahnya dan dia mendengar bunyi motor saya, cukuplah.
Hanya orang yang telah tua akan merasai betapa mereka merindui anak-anak yang tidak terzahir dengan cara memeluk cium seperti zaman mereka kanak-kanak, tetapi memadailah dengan mengisi pandangan di mata tuanya.
RENUNG-RENUNGKAN LAH…
Gambar hiasan: MediaPermata.
Saya bentangkan kepada anda untuk memikirkan dan mungkin anda boleh menyelami lebih jauh dengan membaca nukilan saya.
Pada yang masih ada ayah bonda, ziarahlah mereka sekerap kesempatan yang ada sementara kamu boleh melihat mereka.
Kepada ibu bapa kita yang telah pergi meninggalkan kita untuk selamanya, maka basahkan lidah mu dengan Zikrullah dan niat hadiahkan kepada mereka.
Semoga bermanfaat.
*Terima kasih kepada penulis asal,
Almarhum Cikgu Abd Ghani Haron yang memberi kesedaran kepada kami. ~Al-Fatihah~
Sumber: Facebook Zairi Ibrahim / Abd Ghani Haron


Ajak Anak Buat Teknik ‘Grounding’ Pijak Tanah Berkaki Ayam, Banyak Manfaat!

‘Grounding’ merupakan teknik memijak tanah tanpa sebarang alas seperti memakai kasut dan cuma berkaki ayam. Tapak atau tanah yang dipijak boleh jadi dalam pelbagai jenis seperti kayu, batu, pasir, rumput, tanah liat.
Melalui perkongsian ilmu keibubapaan dari Puan Mazliana Mazlan, teknik grounding banyak memberi manfaat kepada si kecil seperti dinyatakan di bawah. Jadikan ia sebagai amalan demi kesihatan fizikal, mental dan emosi mereka.

Baca juga: Rupanya Ayat Pujian Seperti “Pandainya Kakak” Boleh Jadi Toksik. Kena Ubah Ayat Pujian!
JADIKAN GROUNDING SEBAGAI RUTIN MINGGUAN
Gambar: Saya suka bawak anak ke pantai. Tempat grounding paling best.

Cuba cari masa untuk jadikan grounding sebagai rutin mingguan anak-anak. Kalau dapat 30 minit setiap hari, itu paling baik.

Tak susah pun sebenarnya tau. Kejap je masa yang diperlukan. Tapi beri banyak kesan positif untuk anak. Kalau kita sibuk tak sempat sangat, 10 minit pun dah cukup.
Tapi, anak-anak kalau dah dapat grounding, ada yang sampai 3 jam masih tak puas. Sebab diorang dah rasa nikmat bermain dengan alam. Best kan.
MANFAAT GROUNDING KEPADA ANAK-ANAK
Gambar: Ajar anak main selut. Kalau dia geli, lagi kena cuba, kita perbaiki masalah sensori anak.
Banyak manfaat kebaikan grounding untuk anak-anak:

Perbaiki kualiti tidur.
Kuatkan tulang dan otot.
Kuatkan sistem imuniti.
Kurangkan keradangan.
Perbaiki mood anak.
Lancarkan perjalanan darah.

Banyak lagi, terlalu banyak. Kena cuba je, dan lihat sendiri kesannya.
7 CARA GROUNDING MUDAH YANG ADA DI SEKELILING
Gambar: Rumput untuk grounding.
Saya bagi contoh 7 cara grounding yang mudah. Yang ada di sekeliling kita.

Air – laut atau sungai.
Tanah – pantai atau depan rumah pun boleh.
Selut – ini ‘kotoran’ yang baik untuk anak.
Batu – kutip batu letak depan rumah.
Bunga – boleh tanam dan simpan dalam rumah.
Pokok – tanam pokok kari pun boleh.
Rumput – senang nak cari kan.

RUMAH TAK ADA TAMAN, BOLEH BELI POKOK BUNGA UNTUK ANAK BUAT GROUNDING
Gambar: Pokok bunga boleh tanam kalau rumah atas langit. Hehe.
Kita jangan susahkan yang mudah. Ramai tanya bila saya share pasal grounding, duduk rumah apartment tak ada taman nak bawak anak untuk grounding.
Lepas ini, kita beli pokok bunga dan biar anak main 10 minit setiap hari. Kira okay dah tu kan dari tak ada langsung kan.
Buat tau, setiap hari kalau mampu. Kesan yang baik kita pasti akan nampak. Kita cuba sama-sama ya.
Sumber: Facebook Mazliana Mazlan


34 Soalan & Jawapan Tentang Al-Quran Mak Ayah Boleh ‘Standby’ Kalau Anak Tanya, Tak Gagap!

Mendidik anak-anak untuk berjaya dalam pendidikan dunia dan akhirat bukanlah perkara yang mudah. Tambahan pula dengan lambakan pengaruh negatif luar yang membenci agama Islam, menjadikan pegangan anak-anak terhadap Al-Quran pun semakin goyah.
Jadi, pendedahan dari awal perlu dibuka untuk anak-anak supaya dapat memupuk rasa cinta kepada pembacaan Al-Quran kerana inilah sumber utama kita sebagai Muslim. Jadi, apabila ditanya oleh anak-anak atau cucu mengenai Al-Quran, berikut merupakan 34 soalan dan jawapan yang anda kena ‘standby’. Barulah mak ayah atau nenek datuk nampak profesional!

Baca juga: Budaya Konten ‘Hina Makanan’ Makin Parah, Jadikan 7 Nasihat Ini Sebagai Pedoman
BILA DITANYA OLEH ANAK DAN CUCU TENTANG AL-QURAN, APA KITA NAK JAWAB?

Senarai 34 soalan dan jawapan boleh dijadikan rujukan:

T : Berapa jumlah Surah dalam Al-Qur’an?
J : 114 Surah.
T : Berapa jumlah Juz dalam Al-Qur’an?
J : 30 Juz.
T : Berapa jumlah Hizb dalam Al-Qur’an?
J: 60 Hizb.
T: Berapa jumlah Ayat dalam Al-Qur’an?
J: 6236 Ayat.
T : Berapa jumlah Kata dalam Al-Qur’an?, dan Berapa Jumlah Hurufnya?
J: 77437 Kata, atau 77439 Kata dan 320670 Huruf.
T : Siapa Malaikat yang disebut dalam Al-Qur’an?
J : Jibril, Mikail, Malik, Raqib, Atiid, Malakulmaut, Harut, Marut, Al-Hafazah, Al-Kiramulkatibun HamalatulArsy.
T : Berapa Jumlah Sajdah (ayat Sujud) dalam Al-Qur’an?
J : 15 Sajdah.
T : Berapa Jumlah para Nabi yang disebut dalam Al-Qur’an?
J : 25 Nabi
T : Berapa Jumlah Surah Madaniyah dalam Al-Qur’an? Sebutkan
J : 28 Surah, Al-Baqarah, Al-Imran, Al-Nisa’, Al-Maidah, Al-Anfal, Al-Tawbah, Al-Ra’d, Al-Haj, Al-Nur, Al-Ahzab, Muhammad, Al-Fath, Al-Hujurat, Al-Rahman, Al-Hadid, Al-Mujadilah, Al-Hasyr, Al-Mumtahanah, Al-Shaf, Al-Jum’ah, Al-Munafiqun, Al-Taghabun, Al-Thalaq, Al-Tahrim, Al-Insan, Al-Bayinah, Al-Zalzalah, Al-Nashr.
T : Berapa Jumlah Surah Makiyah dalam Al-Qur’an? Sebutkan.
J : 86 Surat, selain surah tersebut di atas.
T : Berapa Jumlah Surah yang dimulai dengan huruf dalam Al-Qur’an?
J : 29 Surah.
T : Apakah yang dimaksud dengan Surah Makiyyah?Ssebutkan 10 saja.
J : Surah Makiyyah adalah Surah yang diturunkan di Makkah sebelum Hijrah, seperti: Al-An’am, Al-Araf, Al-Shaffat, Al-Isra’, Al-Naml, Al-Waqi’ah, Al-Haqqah, Al-Jin, Al-Muzammil, Al-Falaq.
T : Apakah yang dimaksud dengan Surah Madaniyyah? sebutkan lima saja?
J : Surah Madaniyah adalah Surah yang diturunkan di Madinah setelah Hijrah, seperti: Al-Baqarah, Al-Imran, Al-Anfal, Al-Tawbah, Al-Hajj.

T : Siapakah nama para Nabi yang disebut dalam Al-Qur’an?
J : Adam a.s , Nuh a.s , Ibrahim a.s, Isma’il a.s, Ishaqa a.s, Ya’qub a.s, Musa a.s, Isa a.s, Ayub a.s, Yunus a.s, Harun a.s, Dawud a.s, Sulaiman a.s, Yusuf a.s, Zakaria a.s, Yahya a.s, Ilyas a.s, Alyasa a.s’, Luth a.s, Hud a.s, Saleh a.s, ZulKifli a.s, Syuaib a.s, Idris a.s, Muhammad Shalallahu’alaihi wa sallam.
T : Siapakah satu-satunya nama wanita shalehah yang disebut namanya dalam Al-Qur’an?
J : Maryam binti Imran.
T : Siapakah satu-satunya nama Sahabat yang disebut namanya dalam Al-Qur’an?
J : Zaid bin Haritsah. Rujuk dalam surah Al-Ahzab ayat 37
T : Apakah ayat dalam Al-Qur’an yang pertama kalil turun?
J : surah Al-alaq ayat: 1-5 ( إقرأ باسم ربك الذي خلق)
T : Apakah ayat terakhir yang turun dalam Al-Qur’an?
J : Ayat 3 surah Al-maidah أليوم أكملت لكم دينكم وأ تممت عليكم نعمتي و رضيت لكم الإسلام دينا)
T : Apakah nama Surah yang tanpa Basmalah?
J : Surah At-Tawbah (bara’ah).
T : Apakah nama Surah yang memiliki dua Basmalah?
J : Surah Al-Naml.
T : Apakah yang disebut surah Al-mu’awidzatain (2 surah penjagaan)?
J : Surah Al-Falaq dan An-Naas.
T : Apakah nama Surah yang bernilai seperempat Al-Qur’an?
J : Surah Al-Kafirun.
T : Apakah nama Surah yang bernilai sepertiga Al-Qur’an?
J : Surah Al-Ikhlas.
T : Apakah nama Surah yang menyelamatkan dari siksa Qubur?
J : Surah Al-Mulk.
T : Apakah nama Surah yang apabila dibaca pada hari Jum’at akan menerangi sepanjang pekan?
J : Surah Al-Kahfi.
T : Apakah ayat yang paling Agung dan dalam Surah apa?
J : Ayat Kursi, dalam Surah Al-Baqarah ayat No.255.
T : Apakah nama Surah yang paling Agung dan berapa jumlah ayatnya?
J : Surah Al-Fatihah, 7 ayat.
T : Apakah ayat yang paling bijak dan dalam surah apa?
J : Firman Allah Ta’ala: Barang siapa yang melakukan kebaikan sebesar biji sawi ia akan lihat. Barang siapa melakukan kejahatan sebesar biji sawi ia akan lihat..(Surah Al-Zalzalah ayat: 7-8).
T : Apakah nama Surah yang ada dua sajdahnya?
J : Surah Al-Haj ayat: 18 dan ayat: 77.
T : Pada Kata apakah pertengahan Al-Qur’an itu di Surah apa? ayat no Berapa?
J : وليتلطف Surah Al-Kahfi ayat No: 19.
T : Ayat apakah bila dibaca setiap habis Shalat Fardhu dapat mengantarkannya masuk ke dalam Syurga?
J : Ayat Kursi.
T : Ayat apakah yang diulang-ulang sbyk 31 kali dalam satu Surah dan di Surah apa?
J: Ayat فبأي آلاء ربكما تكذبانِ ) pada Surah Al-Rahman.
T : Ayat apakah yang di ulang-ulang sebanyak 10 kali dalam satu Surah dan di surah apa? Apakah ayat ini ada juga disebut dalam surah lainnya? Di Surah apa?
J : Ayat (ويل يومئذ للمكذبين) pada Surah Al-Mursalat, juga ada dalam Surah Al-Muthaffifiin ayat No: 10.
T : Apakah Ayat terpanjang dalam Al-Qur’an? pada Surah apa? Ayat berapa? Dan apa yang dibahas?
J: Ayat No: 282 Surah Al-Baqarah, membahas muamalah dengan sesama manusia dalam keuangan dan hutang piutang.

Bermesraan lah dengan Al-Qur’an sebagaimana mesranya kita dengan dompet gadget kita selama ini,..
Berdekatan lah dengan Al-Qur’an sedekat kita dengan pasangan, anak-anak dan teman-teman kita hari ini…
Bersahabat lah dengan-Nya…karena Al-Qur’an tidak akan meninggalkan kita sebagai sahabat ketika yang lain berpaling, dia akan datang sebagai syafa’at bagi sahabat-sahabatnya di akhirat kelak..
Sebarkan dengan hati yang ikhlas, agar bermanfaat buat teman, rakan, isteri, sahabat, kerabat, dan orang yang tidak di kenal sekali pun. Semoga Allah memberikan kesehatan zahir batin dan semoga Allah mengabulkan niat baik anda.. Aamiin Ya Rbbal’Alamiin.
Sumber: Ameer Hamzah


Boleh Hafal Hadis & Terjemahan Al Quran Dengan Lancar, Adik Kecil Ini Curi Tumpuan Orang Ramai

Ibu bapa mana yang tidak mendambakan anak-anak yang bijak dalam pelajaran kan? Bukan itu sahaja, pelajaran dalam segi didikan agama juga turut diutamankan. Orang kata melentur buluh biarlah dari rebungnya. Inilah apa yang dibanggakan oleh sorang wanita yang berkongsikan video sepupunya yang masih kecil, menterjemah dan menghadal hadis. Hebatnya!
Walaupun berusia masih kecil, kanak-kanak ini memukau ramai pengguna Twitter yang kebanyakkannya sudah dewasa dan masin belum dapat menghafal hadis dengan lancar.

SUKA BACA HAFAZAN BERULANG KALI

Video di laman Twitter ini mendapat perkongsian sebanyak 18 ribu dan kebanyakkan pengguna sangat berbangga dengan ilmu si kecil ini. Apa yang anda dapat lihat, adik ini dapat membaca dan menterjemah hafalan secara satu persatu dan sangat jelas setiap butir katanya.

Sambungan… ?♥ pic.twitter.com/pS3hOn1VKP
— ♬ (@nisssssss_) August 18, 2019

Beliau juga turut berkongsikan di Twitter dimana ibu kepada adik yang belajar di Taska Pasti ini memberitahu bahawa aktivitinya setiap kali pulang dari taska adalah mengulang dan membaca terjemahan hadis. Sejuk perut ibu mengandung.
ORANG RAMAI PUJI
Ternyata, perkongsian video ini di Twitter mendapat pujian orang ramai. Rata-rata orang mendoakan adik ini untuk terus maju dalam mencari ilmu sebegini.

Sumber : Hanisah


Tak Salah Ajar Anak Fasih ‘Omputih’ Tapi JANGAN Lupa Bahasa Melayu, Ini Tipsnya!

Isu mengenai bahasa yang diguna pakai oleh anak-anak yang masih bersekolah merupakan perkara yang sering dibangkitkan. Ada mak ayah yang ajar anak Bahasa Inggeris sahaja dan ada juga yang melatih untuk fasih dalam Bahasa Melayu serta Bahasa Inggeris.
Namun, ramai dalam kalangan mak ayah yang terlampau ‘obses’ dengan Bahasa Inggeris sehingga lupa mendedahkan anak dengan bahasa ibunda. Mulalah kena perli dengan orang sekeliling kerana anak tak paham langsung perbualan Bahasa Melayu. Apa salahnya kalau ajar anak dengan bahasa kebangsaan dahulu dan seimbangkan dengan bahasa luar bukan?

Baca juga: Tak Perlu Tengking, Mak Ayah Boleh Guna 5 Cara Tenang Tapi ‘Deep’ Ini Untuk Marah Anak
AJAR ANAK BAHASA INGGERIS TAK SALAH, TAPI JANGAN LUPA BAHASA MELAYU!

Seorang ibu yang juga merupakan ahli psikologi dikenali dengan nama Pija Ramli menerusi laman Facebooknya berkongsikan beberapa cara untuk mak ayah seimbangkan anak dengan bahasa. Paling best adalah anak fasih dalam Bahasa Melayu dan Bahasa Inggeris dari kecil!

Dah mula dah isu sindir menyindir sesama kita kalau anak cakap omputih.  Apa yang saya buat untuk Afi:
–Speak in English for whole sentences (elakkan ‘merojakkan’ bahasa)
-Bercakap ayat yang sama dalam bahasa Melayu pada waktu yang lain (untuk meningkatkan kefahaman bahasanya)
-Kalau dia tak faham sesuatu perkataan dalam bahasa Inggeris, saya akan buat tingkah laku tersebut & terangkan juga dalam bahasa Melayu supaya dia dapat kedua bahasa.
Alhamdulillah ,apa yang saya nampak kesan daripada cara macam ni:
-When we speak in English, he is able to answer it in English & even try to make up his own sentences although not very fluent since his second language still in early development.
-Bila kawan sebaya atau orang lain bercakap dalam bahasa Melayu, dia boleh membalas semula dalam bahasa Melayu.
-Bila belajar dalam bahasa Inggeris, lebih mudah dia terima & guna semula.
Dear parents, teruskan latih anak berkomunikasi dalam bahasa Inggeris namun pastikan anak juga telah menguasai bahasa majoriti di kawasan dia bersekolah/membesar agar tidak menjejaskan keupayaan perkembangan lain.
Ada beberapa kes ya yang saya kendalikan, anak ada masalah untuk bersosial dengan rakan dalam kelas & di luar kelas disebabkan isu bahasa sebegini. Puncanya? Parents memang ajar & suruh anak berkomunikasi 100% in English 100% ya. Sampaikan saya dalam sesi pun dipesan untuk bercakap dalam bahasa Inggeris walhal saya sengaja juga cakap bahasa Melayu sebab nak nilai kefahaman bahasa dia & isu sosial dia sebenar.
SAMPAI ANAK TAK ADA KAWAN DI SEKOLAH…

Kesannya? Anak stress ke sekolah. Anak tak seronok pergi sekolah. Kawan tak nak berkawan (bukan sebab tak suka tapi kawan lain tak boleh 100% speaking). End up, alone di sekolah. Cikgu yang bantu ajar bercakap dalam bahasa Melayu pun sukar sebab di rumah tidak digalakkan. Jadi bagaimana solusinya? Parents nak ubah environment untuk ikut style sendiri?
If you send your kids to the international school, it would be fine. Tetapi kalau hantar anak sekolah biasa, itu akan ada masalah sekiranya anak tidak boleh seimbangkan atau tak faham langsung bahasa ibunda tempat anak menetap & dilahirkan. Ajar anak berkomunikasi dalam bahasa Inggeris adalah sangat digalakkan disebabkan arus perkembangan zaman sekarang.
NAMUN SILA PASTIKAN ANAK JUGA MENGUASAI BAHASA TEMPATAN DI MANA ANAK MENETAP. Kalau di Malaysia, bahasa Melayu lah. Parents kena tahu yang ajar anak bertutur bahasa Inggeris tidak meningkatkan kognitif atau bagi anak lagi bijak sebab bahasa SAHAJA tidak menyumbang kepada keupayaan mental anak ya. Ada beberapa perkara lain yang parents perlu latih anak untuk kognitif yang baik.
Ajar anak bahawa hidup ini perlu seimbang. Ada masa main, ada masa belajar, ada masa kena ikut peraturan & gaya di sekeliling. Tidak semua orang & perkara perlu ikut cara mereka, adakalanya parents kena latih anak untuk menyesuaikan diri mengikut persekitaran. That is how they can socialize & build their own self.
Sumber: Pija Ramli


5 Teknik Didik Anak Cara Mak ‘Malas’, Anak Jadi Lebih Bertanggungjawab!

Ternyata bukan mudah untuk ibu bapa melalui proses mendidik anak-anak yang kian membesar. Pelbagai ragam dan telatah mereka perlu dihadapi oleh ibu bapa. Namun, penting juga untuk ibu bapa supaya tidak memanjakan anak-anak dengan tidak pernah melatih mereka untuk buat satu kerja rumah sekalipun.
Mungkin ada dalam kalangan ibu bapa lain yang menganggap kita ‘malas’ dengan mengarah anak-anak membuat kerja, tetapi itulah caranya untuk menjadikan anak-anak lebih arif dalam perihal rumah dan lebih berdikari. Jadi, ibu ini kongsikan 5 tips didik anak cara mak ‘malas’ tetapi berkesan untuk membangunkan sifat sahsiah dalam diri anak-anak.

5 tips didik anak cara Mak ‘malas’

1. Sebelum tidur

Mak ‘malas’ tak sediakan barang sekolah anak dia. Dia galak anak dia yang kemas sendiri. Cari sendiri baju, seluar, seluar kecil.

2. Anak makan

Mak ‘malas’ tak kemas meja makan. Mak ‘malas’ kata, “lepas makan kemas meja, basuh pinggan, itu tanggungjawab”. Budak kecil umur 3 tahun sudah kena selesai sendiri. Mak ‘malas’ cuma touch up kasi elok saja.
3. Anak main

Mak ‘malas’ tak penat-penat kemas semua. Dia panggil semua datang kemas. Semua kena stop main. Kena kemas. Kadang-kadang mak ‘malas’ memetir juga.
4. Anak mandi

Baju sepah depan tandas, dalam tandas. Mak ‘malas’ tak kutip. Mak ‘malas’ kata, “baju kotor masuk bakul”. Yang kecil umur 3 tahun pun kena buat. Nasiblah dapat mak ‘malas’.
5. Spring cleaning

Mak ‘malas’ tak buat sendiri-sendiri. Mak ‘malas’ kata, “Anak-anak hari ini spring cleaning, Kakak sapu sampah, mop, abang dengan adik cuci toilet, abi buang sampah, kemas dapur”.
Nasiblah dapat Mak ‘malas’. Hakikatnya Mak ‘malas’ bukan malas. Mak ‘malas’ nak didik anak tentang tanggungjawab. Mak ‘malas’ bukan kuli. Ini keluarga kita, tanggungjawab kita. Tak ada raja, tak ada permaisuri, tak ada kuli. Biar Mak ‘malas’ memetir sekarang daripada akan datang menyusahkan isteri, menyusahkan suami. “Mak ko tak ajar dari kecik ke?”.
Sumber: Syazwana Wana


6 Tips Ajar Anak Duduk Dalam Car Seat, Agar Selamat Perjalanan!

Ajar Anak Duduk Dalam Car Seat
Kita sering mendengar terjadinya kemalangan jalan raya yang melibatkan kematian di kalangan bayi dan kanak-kanak. Amat menyedihkan apabila mendengar dan melihat bayi dan kanak-kanak ini meninggal dunia kerana mereka tidak dilengkapi dengan alatan keselamatan seperti carseat atau booster. Biasanya bayi akan dipegang ibu yang duduk di hadapan dan apabila berlakunya kemalangan, bayi akan tersepit di papan pemuka. Seriau bila tengok ada ibu-bapa yang pangku anak sambil biarkan anak pegang stereng kenderaan!
Tahukah anda, di United Kingdom, seseorang itu boleh dikenakan tindakan undang-undang jika memangku anak dalam kereta?

Masih cetek pengetahuan serta ilmu rakyat Malaysia berkenaan kepentingan carseat untuk bayi. Ramai juga yang beralasan bahawa bayi mereka tidak mahu duduk di dalam carseat atau harga carseat yang tinggi di pasaran. Berkenaan harga carseat yang mahal, saya yakin masih ada carseat yang berkualiti dan mampu milik untuk semua. Demi keselamatan anak, saya yakin ibu bapa akan cuba untuk mendapatkannya.
Apa yang penting, di sini saya kongsikan bagaimana mendidik dan ajar anak duduk di dalam car seat.

1. Bersedia awal
Lahir sahaja anak ke dunia, dan apabila sudah dibenarkan pulang dari hospital, pastikan kereta sudah lengkap dengan carseat. Bayi mesti diletakkan di dalam carseat buat pertama kalinya dia pulang ke rumah. Inilah titik mula mendidik anak untuk duduk di dalam carseat. Namun, jika bayi sudah besar, masih belum terlewat untuk anda melatihnya duduk di dalam carseat walaupun ia mungkin memakan masa. Bak kata pepatah Inggeris, ‘Better late than never’.

2. Cari carseat yang sesuai
Carilah carseat yang sesuai dengan bayi anda. Untuk newborn, car seat yang sesuai adalah jenis carrier dan kanak-kanak yang lebih besar dipanggil booster. Maaf, tiada tips untuk membeli car seat dalam artikel ini. Mungkin lain kali. Namun harus diingat, bukan jenama atau harga yang memainkan peranan penting. Keselamatan anak itu yang paling utama.
Biarlah tidak guna carseat jenama Sparco, Graco, Britax, Aldo dan lain-lain, asalkan anak kita selamat, dan harganya murah juga berpatutan. Pastikan berbaloi.
3. Pastikan cara yang betul
Pastikan cara yang betul ketika memasang car seat. Baca manual betul-betul, jangan hentam keromo sahaja. Untuk bayi yang kurang daripada umur setahun, kedudukan car seat mestilah ‘rear-facing’. Apabila sudah berumur lebih setahun, kedudukan car seat adalah ‘forward-facing’. Ketahui istilah-istilah ini untuk kebaikan anak-anak kita.
4. Pastikan anak kenyang
Sebelum letakkan anak di dalam car seat, susukannya dahulu. Kalau tidak, dia akan mengganggu kita sepanjang perjalanan. Ini jadi lebih bahaya, lebih-lebih lagi jika memandu bersendirian.
5. Pastikan lampin kering
Sebelum memulakan perjalanan, pastikan lampin anak kering. Jika penuh, anak tidak akan selesa dan memungkinkan dia tidak mahu duduk di car seat.
6. Mainan yang bersesuaian
Anda mungkin mahu meletakkan beberapa permainan untuk digantung di car seat anak agar dia dapat duduk diam di dalam car seat.
 Akhir kata
Semoga tips ini dapat member manfaat kepada anda. Utamakan keselamatan anak ketika berada di dalam kenderaan. Bagaimana pula mengajar anak duduk diam dalam stroller? Jika anda ada sesuatu yang ingin dikongsikan, beritahu kami di ruangan komen pula.


Jatuh Ketika Makan, Otak Bayi Di China Ini Tertusuk Chopstick Sepanjang 15cm

Sudah menjadi kebiasaan bagi kanak-kanak yang baru boleh berjalan untuk ‘explore’ dengan kawasan sekeliling. Inilah masanya untuk ibu bapa juga mengetatkan kawalan terhadap mereka supaya kurang terdedah dengan bahaya. Maklumlah, ada sahaja barang yang mahu digapai oleh anak-anak kecil ini.
KANAK-KANAK DI CHINA TERTUSUK CHOPSTICK KE OTAK
Terbaharu di China, apabila seorang kana-kanak berusia 1 tahun dikejarkan ke hospital kerana otaknya telah ditusuk dengan chopstick melalui mulutnya. Menurut Oriental Daily, bayi berusia 1 tahun tersebut berlari-lari sambil memegang chopstick di tangannya selepas disuap oleh si ayah.

Malang tidak berbau apabila bayi tersebut yang masih belum stabil berjalan jatuh dan menyebabkan chopstick tersebut tertusuk melalui mulutnya.

CHOPSTICK SEPANJANG 2CM
Selepas dikejarkan ke hospital, doktor turut mengesahkan bahawa sebahagian chopstick sepanjang 2cm telah tertusuk ke dalam bahagian otaknya.  Bukan sahaja sudah tertusuk di bahagian internal jugular vein, malah lebih mengeruhkan keadaan adalah mereka juga menjumpai nasi di chopstick tersebut.

Namun, dengan pertolongan dari pihak hospital dan kepakaran barisan doktor, chopstick tersebut dapat dikeluarkan melalui pembedahan dan kanak-kanak tersebut masih menjalani rawatan rapi di hospital tersebut.
Sumber : Oriental Daily


Ajar Anak Lelaki Supaya Tidak Buat 5 Perkara ‘Sembarangan’ Ini Terhadap Perempuan

Orang dulu cakap nak didik anak perempuan ini bukannya senang, malah lebih senang jaga lembu sekandang. Anda perlu ingat bahawa anak lelaki juga perlu dididik dengan sebaiknya. Membesar menjadi anak lelaki yang soleh, baik dan budiman adalah antara kriteria yang diidami oleh ibubapa. Jadi, ini adalah 5 perkara yang anda perlu ajar kepada anak lelaki supaya sentiasa gentleman dan tidak buat benda ini kepada perempuan.
Mak Ayah Wajib Ajar Anak Lelaki Supaya Jangan Buat 5 Benda Ni Pada Orang Perempuan
1. Jangan sentuh sembarangan

– Ajar anak lelaki kita jangan sentuh perempuan yang bukan mahramnya.
– Selama ni kita asyik ajar anak perempuan je supaya jerit dan lari jauh jauh kalau ada orang lain nak sentuh bibir, dada, fajar, punggung dan dubur tapi pernah tak kita ajar anak lelaki supaya jangan sentuh 4 titik tubuh ni terutamanya tubuh kawan perempuan dan sepupu sepupunya?

2. Jangan Tabur Janji Sembarangan

-Ajar kita supaya jangan berbohong dan tabur janji manis pada orang lain terutamanya perempuan
-Kelebihan anak lelaki ni mulutnya sangat manis dan dia pandai memanipulasi emosi perempuan dengan suaranya dan percakapannya
-Tu la kenapa kalau hukum anak tu kena berpada pada. Berbohong adalah salah satu mekanisma pertahanan diri. Anak mesti akan berbohong kalau nak lepaskan diri daripada hukuman yang keterlaluan. Dari situlah banyak lahirnya sifat terbiasa berbohong pada diri anak kita
3. Jangan Tengok Sembarangan

-Anak lelaki ni tinggi hormon Testosterone-nya. Tu lah kenapa anak lelaki lebih cepat teransang kalau melihat benda-benda yang terbuka auratnya walau sekecil kecil benda
– Ajar anak kita tunduk pandangan dan tutup mata kalau ada iklan tak senonoh muncul masa tengah main game atau masa tengah tengok TV
– Anak perempuan ni lemah telinganya kalau dipujuk rayu dan digoda tetapi anak lelaki ni kelemahan terbesar mereka adalah pada matanya!
4. Jangan Berkasar Pada Perempuan

– Fizikal anak lelaki memang dicipta lebih kuat dan lebih tangkas daripada anak perempuan
– Anak lelaki mempunyai otot yang lebih padat disebabkan oleh ‘testosterone-induced muscular hypertrophy’. Tulang,tendon dan ligament anak lelaki pun lebih kuat.
– Kita kena bagitahu anak lelaki yang mereka ni sebenarnya dilahirkan untuk melindungi, bukannya menindas adik beradik perempuannya
5. Jangan bebankan kerja rumah pada adik beradik perempuan

– Bab kerja rumah sama je lelaki ke perempuan. Tak ada istilah lelaki itu raja, perempuan itu hamba
– Kita juga kena ajar lelaki untuk menjadi pemimpin rumahtangga dan sama-sama membantu orang di bawah jagaannya
– Pemimpin yang baik adalah pemimpin yang memahami dan empati dengan keperitan pasangan
– Kita taknak anak kita jadi BOS RUMAHTANGGA, kita nak anak kita jadi PEMIMPIN YANG DICINTAI SELURUH AHLI KELUARGANYA
p/s : Benda ni sangat penting tapi saya rasa masih ramai mak ayah di luar sana yang belum tahu tentang benda ni. Tolong bagitahu mak ayah yang belum tahu ye.
Sumber : Taufiq Razif


Ajar Anak Makan Buah Betik Sekali Bijinya, Boleh Kurangkan Masalah Cacing Dalam Badan

Jika anak-anak anda sering tak senang duduk, tidur dan sistem penghadaman asyik terganggu, apa kata cuba berikan mereka makan buah betik bersama bijinya sekali.
Menurut Puan Mazliana Mazlan, biji betik boleh kurangkan kecacingan dalam badan dan ianya bersifat antiparasit. Kalau si kecil sudah ada simptom kekacingan, segeralah beri mereka makan buah betik dengan bijinya sekali. Sangat bagus untuk anak-anak!

Baca juga: Doktor Kongsi 7 Tips Asas Ajar Anak Kendalikan Stres, Elak 7 ‘Jangan’ Ini
BUAH BETIK & BIJINYA DAPAT KURANGKAN KECACINGAN DALAM BADAN!
Pilih betik yang kuning ye, balik rumah boleh terus makan.

Ajar anak makan betik sekali dengan biji tau.

Biji betik boleh kurangkan kecacingan yang buat anak kita asyik tak senang duduk tu, tidur pun terganggu. Betik kena jadi buah favourite anak-anak. Buah tempatan, senang sangat nak dapat.
Setengah biji buah betik, lagi tinggi kandungan vitamin C dalam sebiji buah oren. Biji betik bersifat antiparasit. Sangat bagus untuk anak-anak.
Biji betik jangan dibuang dah lepas ni ye.
Sikit je makan biji tu. Sepotong dadu betik saiz 5 cm, bolehlah letak 1 biji betik. Rasa pahit pedas sikit. Memang tak biasa masa awal makan, rasa pelik. Tapi lama-lama akan terbiasa.
Macam kita tak biasa makan biji jambu batu, biji delima, biji anggur. Bila dah tahu khasiat yang ada, mesti tak susah nak telan.
KEBAIKAN BUAH BETIK!
Selain tinggi vitamin C dan bersifat antiparasit, betik tinggi dengan vitamin, mineral dan antioksida lain.
Nyumsss!

Vitamin A
Vitamin E
Fiber
Folic acid
Copper
Magnesium
Pottasium
Lycopene

PATUTLAH MUDAH NAK BERAK LEPAS MAKAN BUAH BETIK…
Betik ada jugak enzim papain dan chymopapain, bagus untuk penghadaman dan kurangkan keradangan. Sebab tu makan betik, mesti asyik lawas nak membuang je kan.
Kita biasakan anak dengan betik tau lepas ni. Seminggu sekali mesti beli untuk anak makan. Kalau dah ada simptom kecacingan, lagi lah korang kena cepat cari dan bagi anak makan betik sekali dengan bijinya.
JADIKAN BETIK SEBAGAI AISKRIM, KREATIF & SEDAP!
Nikmat betul. Yang belum suka betik pun, tetiba jadi favourite makan aiskrim betik.
Kalau anak belum biasa dengan rasa betik, blend kan dulu dan jadikan aiskrim. Masuklah jugak biji betik, tambah madu sikit. Biar dia seronok makan aiskrim betik.
Bila dah serasi lidah anak dengan rasa betik, pantang nampak nanti, asyik kena beli je. Macam ni yang kita nak kan.
Kita cuba sama-sama ya.
Mana tak seronok makan betik kalau macam ni kan.
Sumber: Facebook Mazliana Mazlan


5 Teknik Mak Ayah Boleh Guna Supaya Anak ‘Gila’ & ‘Berkepit’ Dengan Buku

“Susahnya anak aku nak baca buku, setiap kali bagi buku je nangis…”
Melatih anak-anak untuk minat dengan buku bukanlah perkara yang mudah. Lain pula kalau beri permainan video atau gajet, laju berdesup lari macam lipas kudung! Jadi, macam mana cara yang berkesan untuk ibu bapa melatih dan mendekatkan anak dengan bahan bacaan tidak kira apa jenis bacaan pun. Jom kita cuba 5 tips yang dikongsikan ini supaya anak-anak kita seorang yang gila buku!

5 Cara Mudah Nak Bagi Anak Gilakan Buku
1. Bagi anak kita Authority dulu

Ya, biarkan anak kita yang pilih buku dengan bebas dan sesuka hati dia. Mula mula memang la dia baca buku komik atau buku yang tak berfaedah dulu tapi bila cinta pada buku tu dah berputik lama kelamaan semua jenis buku pun anak kita akan jatuh cinta

2. Jaga ‘state’ anak ketika dia bersama buku

Masa anak tengah membaca, jangan pergi jerkah atau pergi tengking dia. Walaupun dia koyakkan buku sekalipun! Kita taknak emosi dan pengalaman negatif tu dikaitkan ( anchored ) pada buku tu.
3. Jangan paksa anak membaca

Tugas kita bukan memaksa anak tetapi tugas kita adalah bagaimana kita nak anak kita tu ada ‘wonderful feeling’ bila tertengok buku buku tersebut.
4. Jadikan diri kita ‘teachable’

Sekali sekala tu buat buat je macam kita tak tahu apa apa dan minta anak kita ajarkan perkara perkara yang ada di dalam buku yang anak kita sedang baca tu. Ianya satu perasaan yang indah bila anak kita rasa dengan membaca buku, mereka sebenarnya sedang’ contribute’ sesuatu pada mak ayahnya juga
5. Jadikan diri kita model terbaik

Kebiasaan ataupun habit kita ni sejenis benda yang senang ‘ tular dan berjangkit ‘ pada anak kita. Itulah kenapa kalau habit kita suka main handphone setiap hari di depan anak-anak, maka habit tu pun akan melekat pada mereka.
Begitu juga kalau habit kita setiap hari adalah membaca buku di depan mereka. Lama kelamaan habit tu akan berjangkit pula pada anak anak kita.
p/s : Malam ni sebelum tidur, boleh la bacakan buku cerita pada anak anak. Pilih cerita yang baik baik kerana cerita sebelum tidur ni boleh meningkatkan imaginasi dan ‘inner vocabulary’ anak kita.
Sumber : Taufiq Razif


Walaupun Masih Berbotol Susu, Adik Autisme Usia 11 Tahun Ini Dah Hafaz 30 Juzuk Al-Quran!

Setiap ibu bapa pasti mahukan anak-anak sentiasa berada dalam keadaan yang sihat serta membesar dengan baik seperti orang lain. Walau bagaimanapun, adakalanya perancangan daripada Allah S.W.T itu lebih hebat daripada apa yang dibayangkan. Seperti sepasang suami isteri ini, mereka dikurniakan anugerah paling bernilai iaitu seorang anak lelaki yang dilahirkan dengan masalah autisme ringan.
Benar bahawa anak autisme ini mempunyai kelebihan yang luar biasa walaupun akan mengalami kekurangan dalam sesetengah perkara. Seperti kisah yang dikongsikan ini apabila adik autisme ini sudah mampu hafaz 30 juzuk Al-Quran!

Dah 11 tahun tapi berperangai seperti usia 5 tahun

Sorang kanak-kanak lelaki yang bernama Ammar Qayyim berusia 11 tahun dan mempunyai fizikal sama seperti rakan seusia lain, namun perlakuan serta pemikirannya masih lagi seperti budak berumur 5 atau 6 tahun. Menerusi artikel Harian Metro, insan istimewa itu masih lagi belum mampu untuk menguruskan diri sendiri serta masih berbotol susu dan memakai lampin.

Mampu hafaz 30 juzuk dengan baik sejak umur 8 tahun

Sangat memberi inspirasi, Ammar berupaya menghafaz 30 juzuk Al-Quran dengan baik sejak berumur 8 tahun lagi. Kelebihan tersebut mula disedari apabila kedua-dua ibu bapanya menghantar anak mereka itu untuk belajar di Akademi Darul Huffaz (ADH) International Tahfiz & Science Academy Malaysia. Walaupun baru seminggu berada di sana, ibunya berkata kanak-kanak tersebut sudah berjaya menyambung serta meneka surah yang diuji.

Perkara tersebut telah membuka hatinya untuk menyokong penuh usaha anak bongsu daripada dua beradik itu. Malah wanita tersebut turut menasihatkan ibu bapa yang juga mempunyai anak istimewa seperti ini untuk tidak berputus asa dan berusaha mencari kelebihan pada diri mereka. Perkongsian berkenaan turut menerima respon positif daripada netizen. Rata-rata memuji kanak-kanak tersebut dan mendoakan semoga urusannya dipermudahkan oleh Allah S.W.T.

Sumber : Harian Metro


Walaupun Alami Penyakit Kulit Serius, Tulisan Rapi Ayat Al-Quran Adik Ini Buat Ramai Tersentuh

Walaupun mengalami kekurangan dari segi fizikal, pastinya akan ada kelebihan dari segi lain yang dikurniakan oleh Allah. Itulah keajaiban yang dilalui oleh adik Muhammad Alif Firdaus dimana dia menghidap penyakit Epidermolysis Bullosa iaitu salah satu penyakit kulit yang serius. Penyakit tersebut membuatkan jari-jemarinya itu tidak terbentuk dengan sempurna di samping keadaan kulitnya yang mengelupas kemerah-merahan.
Namun begitu, ibunya berkongsikan coretan dimana anaknya masih boleh menulis ayat-ayat Al-Quran dengan kemas dan cantik. Memang terbaik!

“WALAUPUN JARI JEMARI TAK SEMPURNA TAPI TULISAN ADIK TETAP CANTIK”

Walaupun jari jemari adik tak sempurna seperti kanak-kanak lain tapi tulisan adik tetap cantik & kemas, kalah abang & kakak..tulisan umi pun takleh secantik tulisan adik tau..kalau ikutkan memang susah adik nak menulis disebabkan jari jemari adik yang dah melekat antara satu sama lain tapi adik tetap semangat..semoga adik sentiasa dibawah lindungan Allah.

Alhamdulillah, dah masuk darjah 3 hero umi dan papa, cepat je masa berlalu. Syukur pada Mu ya Allah, Kau permudahkan segala urusan kami, walaupun terlalu banyak dugaan dan cabaran yang terpaksa kami tempuhi. Semangat adik yang terlalu kuat kadang-kadang membuatkn umi rasa terharu. Walaupun adik tak macam kanak-kanak lain tapi adik mampu berdikari, tak pernah merungut dan tetap bersemangat untuk mendapatkan ilmu. Umi bangga dengan kekuatan yang Allah berikan pada adik, anugerah yang tak ternilai buat umi dan papa. Semoga tahun baru ni semangat adik bertambah kuat, ceria dan sntiasa tersenyum. Umi papa sayang adik dunia akhirat.
SERONOK BERSEKOLAH

Menurut coretan si ibu ini, anaknya begitu bersemangat untuk menempuhi zaman bersekolah walaupun banyak dugaan oleh orang sekeliling. Bukan itu sahaja, Aliff juga sentiasa ceria dan tidak pernah merungut mengenai keadaan fizikalnya. Ini menjadikan ibu bapa Aliff lebih kuat dan terus memberi sokongan kepadanya.
Bersama rakan-rakan di sekolah.
KEMAS JE TULISAN
Memang kemas tulisan adik Aliff!

*Semoga adik Aliff membesar menjadi anak yang soleh dan kekal rajin menulis ayat-ayat Al-Quran ya!
Sumber : Ruz Dyah


Anak Minta Jual Lukisan Depan Rumah Harga RM 1, Rupanya Ada Orang Beli!

Sudah menjadi lumrah dalam kalangan anak-anak yang sedang membesar adalah keinginan untuk mencuba sesuatu yang baharu. Begitu juga dengan kisah comel yang dikongsikan di Facebook Fadhil Zainuddin apabila anak-anaknya meminta untuk menjual lukisan yang dilukis oleh mereka di hadapan rumah. Mungkin ini juga boleh jadi aktiviti untuk anda dan anak-anak juga? Menarik!
Baca juga: Terkejut 17 Cawan Boba Sampai Rumah, Rupanya Anak Order Sampai RM150!

ANAK NAK JUAL LUKISAN DEPAN RUMAH, RUPANYA ADA ORANG BELI!
Menurut perkongsian ayah ini, anak-anaknya meminta untuk menjual lukisan walaupun hanya di hadapan rumah sahaja. Disangka tiada sesiapa yang berminat rupanya ada yang datang beli! Kreatif adik-adik ini.

Petang tadi layan anak sulung aku jual lukisan dia, punya beria dia nak bukak kedai, dia kata dekat aku “Depan rumah pun takpe” jadi aku pun layankan sahaja.

Aku tak nak patahkan semangat dia tu, jadi aku sediakan tempat dia dan aku tinggalkan dia dengan adik dia biar mereka cuba jual sendiri, tak sangka semua 6 lukisan dia habis dijual. Sekarang mak dia pening sebab esok dia nak bukak kedai jual lagi, mak dia ingat tadi tak ada orang nak beli.

Bukan itu sahaja, di laman Twitter pula terjumpa ibu saudara kepada anak-anak ini berkongsikan video semasa aktiviti jualan dilakukan. Video berdurasi 40 saat itu mendapat lebih 23k tontonan dan semuanya memuji kreativiti kanak-kanak tersebut. Selain harga yang ditawarkan adalah murah, ada juga dalam kalangan pembeli yang membayar lebih. Comel betul!

ANAK FRUITS SAYA!😍😍 pic.twitter.com/9iggqT3Ld9
— BEEEEEEEE 🐝 (@imaaazainn) September 7, 2021

Ada yang nak cuba aktiviti macam ini dengan anak-anak tak?
Sumber: Fadhil Zainuddin, @imaazaain


Mak Ayah Boleh Latih Anak Kenal Nama-Nama Syurga, Persiapkan Diri Jadi Anak Soleh…

Mendidik anak untuk menjadi seorang yang soleh dari kecil bukanlah perkara yang mudah. Hal ini kerana, selari dengan arus permodenan yang pesat, anak-anak berpotensi untuk beralih arah dan kurang minat dengan hal-hal pendidikan agama. Jadi, sebagai langkah pertama untuk mendidik anak soal agama, apa kata mak ayah kenalkan dahulu nama-nama syurga yang disebut dalam Al-Quran kepada mereka?
Ada 5 nama syurga yang boleh didedahkan sebagai langkah permulaan kepada anak-anak yang masih kecil supaya dapat memupuk rasa sayang kepada agama Islam.

Baca juga: Perempuan Bayar Zakat Sendiri? Jika Dalam 4 Kategori Ini, Anda Boleh Bayar Ke Atas Diri Sendiri
AJAR ANAK DARI KECIL NAMA-NAMA SYURGA YANG DISEBUT DALAM AL-QURAN

1. Syurga Firdaus

Siapa sahaja yang tidak mengenali nama Syurga Firdaus bukan? Ia adalah salah satu dari nama-nama syurga yang paling terkenal kerana diletakkan sebagai darjat yang tertinggi.
Bukan itu sahaja, nama surga ini pun diabadikan dalam surah Al-Kahfi ayat 107 yang berbunyi:
“Sungguh, orang yang beriman dan mengerjakan kebajikan, untuk mereka disediakan syurga Firdaus sebagai tempat tinggal.”
Bahkan ketetapan penghuni Syurga Firdaus juga diatur dalam Al-Qur’an, surah Al Mukminun ayat 1-11 yang berbunyi,
قَدْ اَفْلَحَ الْمُؤْمِنُوْنَ ۙ ١ الَّذِيْنَ هُمْ فِيْ صَلَاتِهِمْ خٰشِعُوْنَ ٢ وَالَّذِيْنَ هُمْ عَنِ اللَّغْوِ مُعْرِضُوْنَ ۙ ٣ وَالَّذِيْنَ هُمْ لِلزَّكٰوةِ فٰعِلُوْنَ ۙ ٤ وَالَّذِيْنَ هُمْ لِفُرُوْجِهِمْ حٰفِظُوْنَ ۙ ٥ اِلَّا عَلٰٓى اَزْوَاجِهِمْ اَوْ مَا مَلَكَتْ اَيْمَانُهُمْ فَاِنَّهُمْ غَيْرُ مَلُوْمِيْنَۚ ٦ فَمَنِ ابْتَغٰى وَرَاۤءَ ذٰلِكَ فَاُولٰۤىِٕكَ هُمُ الْعَادُوْنَ ۚ ٧ وَالَّذِيْنَ هُمْ لِاَمٰنٰتِهِمْ وَعَهْدِهِمْ رَاعُوْنَ ۙ ٨ وَالَّذِيْنَ هُمْ عَلٰى صَلَوٰتِهِمْ يُحَافِظُوْنَ ۘ ٩ اُولٰۤىِٕكَ هُمُ الْوٰرِثُوْنَ ۙ ١٠ الَّذِيْنَ يَرِثُوْنَ الْفِرْدَوْسَۗ هُمْ فِيْهَا خٰلِدُوْنَ ١١
Ertinya:
“Sungguh, beruntunglah orang-orang mukmin. (Iaitu) orang-orang yang khusyuk dalam solatnya, orang-orang yang meninggalkan (perbuatan dan perkataan) yang tidak berguna; orang-orang yang menunaikan zakat, dan orang-orang yang menjaga kemaluannya, kecuali terhadap isteri-isteri mereka atau hamba sahaya yang mereka miliki.
Sesungguhnya mereka tidak tercela (kerana menggaulinya). Maka, siapa yang mencari (pelampiasan syahwat) selain itu, mereka itulah orang-orang yang melampaui batas.
(Sungguh beruntung pula) orang-orang yang memelihara amanat dan janji mereka. Orang-orang yang memelihara solat mereka. Mereka itulah orang-orang yang akan mewarisi.Orang-orang yang akan mewarisi (syurga) Firdaus. Mereka kekal di dalamnya.” (QS Al Mukminun: 1-11)
Sesungguhnya orang-orang yang beriman dan membuktikan iman mereka dengan mengerjakan kebajikan yang disertai niat untuk mendapat redha Allah.
2.Syurga ‘Adn
Nama syurga kedua yang boleh diajarkan kepada anak adalah Surga ‘Adn. Ia adalah salah satu dari nama-nama syurga yang tentunya juga ada di Al-Quran. Bahkan, dalam surah Thaha Ayat 76, terdapat sedikit ulasan mengenai Surga ‘Adn. Ulasan ini mengatakan bahawa orang-orang yang akan masuk Surga ‘Adn adalah mereka yang senang menyucikan diri.
Menurut surat Thaha, Surga ‘Adn adalah salah satu syurga yang memiliki banyak sungai di bawahnya. Berikut merupakan surah Thaha Ayat 76:
“(Iaitu) surga-surga ‘Adn, yang mengalir di bawahnya sungai-sungai, mereka kekal di dalamnya. Itulah balasan bagi orang yang menyucikan diri.”Lalu, isi dari Surga ‘Adn adalah orang yang mengharap keridaan Allah, melaksanakan solat, memberikan infak kepada mereka yang memerlukan, dan menolak berbuat kejahatan.”
Hal tersebut pun dijelaskan oleh di surat Ar Rad ayat 22 – 23 yang berbunyi:
“Dan orang yang sabar kerana mengharap keredhaan Tuhannya, melaksanakan solat, dan menginfakkan sebahagian rezeki yang Kami berikan kepada mereka;secara sembunyi atau terang-terangan serta menolak kejahatan dengan kebaikan; orang itulah yang mendapat tempat kesudahan (yang baik).”
“(Yaitu) surga-surga ‘Adn, mereka masuk ke dalamnya bersama dengan orang yang soleh dari nenek moyangnya, pasangan-pasangannya, dan anak cucunya, sedang para malaikat masuk ke tempat-tempat mereka dari semua pintu.”
3.Syurga Na’iim
Surga Na’iim adalah salah satu nama-nama surga yang sering digunakan. Syurga ini diperuntukkan untuk orang-orang beriman dan mengerjakan amal soleh. Hal ini pun disebutkan dalam Surat Al-Hajj ayat 56 yang berbunyi:
“Kekuasaan pada hari itu ada pada Allah, Dia memberi keputusan di antara mereka. Maka orang-orang yang beriman dan mengerjakan kebajikan berada dalam syurga-syurga yang penuh kenikmatan.”

4.Syurga Ma’wa
Surga Ma’wa juga merupakan salah satu nama-nama syurga. Syurga Ma’wa ini disebutkan dalam Surah As-Sajadah ayat 19 yang berbunyi:
أَمَّا ٱلَّذِينَ ءَامَنُوا۟ وَعَمِلُوا۟ ٱلصَّٰلِحَٰتِ فَلَهُمْ جَنَّٰتُ ٱلْمَأْوَىٰ نُزُلًۢا بِمَا كَانُوا۟ يَعْمَلُونَ
Ammallażīna āmanụ wa ‘amiluṣ-ṣāliḥāti fa lahum jannātul-ma`wā nuzulam bimā kānụ ya’malụn.
“Adapun orang-orang yang beriman dan mengerjakan kebajikan, maka mereka akan mendapat surga-surga tempat kediaman, sebagai pahala atas apa yang telah mereka kerjakan.”
5.Syurga Darussalam
Nama syurga yang seterusnya adalah Syurga Darussalam. Syurga ini pun disediakan oleh Allah untuk orang-orang yang kuat bersabar. Hal tersebut disebutkan juga dalam Al-An’am ayat 127, seperti berikut:
لَهُمْ دَارُ ٱلسَّلَٰمِ عِندَ رَبِّهِمْ ۖ وَهُوَ وَلِيُّهُم بِمَا كَانُوا۟ يَعْمَلُونَ
Lahum dārus-salāmi ‘inda rabbihim wa huwa waliyyuhum bimā kānụ ya’malụn.
Artinya:
“Bagi mereka (disediakan) darussalam (surga) pada sisi Tuhannya dan Dialah Pelindung mereka disebabkan amal-amal saleh yang selalu mereka kerjakan.” (Q.S. Al-An’am: 127).
*Dah tahu nama-nama syurga ini kan? Boleh ajarkan kepada anak supaya menjadi anak yang soleh!
Sumber: Orami.co.id